Αποτελέσματα αξιολόγησης αιτήσεων για τις υποτροφίες εις μνήμη του Μιχάλη Φρειδερίκου για την ακαδημαϊκή χρονιά 2021-2022 - Frederick University, Nicosia - Limassol\nΑποτελέσματα αξιολόγησης αιτήσεων για τις υποτροφίες εις μνήμη του Μιχάλη Φρειδερίκου για την ακαδημαϊκή χρονιά 2021-2022\nΤο Πανεπιστήμιο Frederick και το Frederick Institute of Technology ανακοινώνουν τα αποτελέσματα της αξιολόγησης των αιτήσεων που υποβλήθηκαν για τις τρεις (3) υποτροφίες διδάκτρων που προκηρύχθηκαν εις μνήμη του ιδρυτή τους, Μιχάλη Φρειδερίκου. Η αξιολόγηση έγινε από ειδική επιτροπή με μοριοδότηση που έλαβε υπόψη τις ακαδημαϊκές επιδόσεις του/της αιτητή/τριας, καθώς και την κοινωνικο-οικονομική κατάσταση της οικογένειάς τους. Πρόκειται για πλήρεις υποτροφίες διδάκτρων με δυνατότητα ανανέωσης για όλη τη διάρκεια της φοίτησης.\nΟι φοιτητές/τριες που εξασφάλισαν υποτροφία γνωστοποιούνται πιο κάτω με το αρχικό του ονόματός τους, το αρχικό του επωνύμου τους και τα 4 τελικά ψηφία του αριθμού της πολιτικής τους ταυτότητας. Οι δικαιούχοι θα ενημερωθούν και γραπτώς με σχετική επιστολή.\nΔύο (2) πλήρεις υποτροφίες διδάκτρων για νεοεισερχόμενους προπτυχιακούς φοιτητές/τριες στο Πανεπιστήμιο Frederick κατά το ακαδημαϊκό έτος 2021-2022:\nΑΧ - 8465\nΔΣ - 2614\nΜία πλήρη υποτροφία διδάκτρων σε νεοεισερχόμενο φοιτητή/τρια του Frederick Institute of Technology κατά το ακαδημαϊκό έτος 2021-2022.\nΑΑ – 6499\nΤους καλωσορίζουμε ως υπότροφους του Πανεπιστημίου Frederick και του Frederick Institute of Technology και τους ευχόμαστε κάθε επιτυχία στις σπουδές τους, ενώ ευχαριστούμε θερμά όλους τους υποψήφιους που υπέβαλαν αίτηση.


ΠΑΡΕΜΠΟΡΙΟ STOP!: Η «επανάσταση» των εμπόρων\nΑυτή τη φορά τα κανάλια δεν την πάτησαν. Τουλάχιστον δύο από τους τηλεοπτικούς σταθμούς πανελλήνιας εμβέλειας μετέδωσαν την είδηση με τη σοβαρότητα που απαιτείται όταν βρισκόμαστε μπροστά σ' ένα εξαιρετικά επικίνδυνο νέο φαινόμενο, την ανοιχτή δηλαδή αυτοδικία όσων θεωρούν ότι πρέπει να διώξουμε εδώ και τώρα τους μετανάστες από τη χώρα - και μάλιστα «μόνοι μας», επειδή η πολιτεία ολιγωρεί.\nΟ λόγος για την προγραμματισμένη επιδρομή εναντίον αφρικανών μικροπωλητών μιας οργανωμένης ομάδας «αγανακτισμένων πολιτών» μέρα μεσημέρι, στο πιο κεντρικό σημείο της πρωτεύουσας, στην οδό Ερμού, το μεσημέρι του προηγούμενου Σαββάτου. Το αποτέλεσμα ήταν να βαφτεί αυτή η επίθεση με αίμα. Οι μετανάστες και οι αντιρατσιστικές οργανώσεις καταγγέλλουν άγριο ξυλοδαρμό ορισμένων μικροπωλητών, ενώ οι επιδρομείς επιδεικνύουν τον δικό τους τραυματία.\nΔεν είναι πρώτη φορά που δημιουργούνται επεισόδια μεταξύ μεταναστών (ή και ελλήνων μικροπωλητών) και επαγγελματιών που θεωρούν ότι θίγονται από τη δράση τους. Μόνο που αυτή τη φορά τίποτα δεν ήταν αυθόρμητο και τυχαίο. Η περιγραφή του βραδινού δελτίου με τον Γιάννη Παπαδόπουλο στον ΑΝΤ1 (12.4.2010) είναι απολύτως σαφής:\n«Με ακραίο τρόπο, προσπαθώντας να υποκαταστήσει την αστυνομία, μια ομάδα 20 ατόμων επιχείρησε να απομακρύνει από το κέντρο της Αθήνας παράνομους μετανάστες μικροπωλητές. Οι κυνηγοί των μεταναστών είχαν μαζί τους μάλιστα και κάμερα για να καταγράφουν την καταδίωξη. Στην Ερμού, λοιπόν, μπροστά σε περαστικούς και μικρά παιδιά, απειλήθηκαν σοβαρά επεισόδια με καδρόνια και καρεκλοπόλεμο. Αλήθεια είναι ότι το παράνομο εμπόριο δημιουργεί σοβαρά εμπόδια στην οικονομία. Και ασφαλώς πρέπει να αντιμετωπιστεί από τις αρχές. Ομως, από την άλλη, κανείς δεν δικαιούται να παίρνει όπως θα δείτε το νόμο στα χέρια του και να συμπεριφέρεται κατ' αυτό τον τρόπο.\n»Με ακραίο και προκλητικό τρόπο μια ομάδα νταήδων αποφασίζει να πάρει το νόμο στα χέρια της και πραγματοποιεί επιχείρηση σκούπα για να καθαρίσει τον ιστορικό δρόμο από τους παράνομους μικροπωλητές. Μπροστά στα έντρομα βλέμματα των πολιτών εκτυλίσσονται σκηνές έντασης και βίας με πρωταγωνιστές τα μέλη της πρωτοβουλίας κατά του παρεμπορίου.\n»Τα μέλη της Πρωτοβουλίας βρέθηκαν στην περιοχή προφασιζόμενα ότι συλλέγουν στοιχεία για την έκνομη δραστηριότητα των έγχρωμων μικροπωλητών και ότι απλώς ήθελαν να τους βιντεοσκοπήσουν. Οι εικόνες, βέβαια, κατέγραψαν την καταδίωξη των μεταναστών με καδρόνια και καρέκλες. Η συλλογή στοιχείων στην πράξη αποδείχτηκε ότι επρόκειτο για διωγμό, με τα μέλη της Πρωτοβουλίας να κινούνται ως τιμωροί των μικροπωλητών με το μαϊμού εμπόρευμα. [...] Απόδειξη βέβαια των προπηλακισμών που υπέστησαν οι μετανάστες ήταν ο τραυματισμός ενός εξ αυτών».\nΑλλά και ο Alpha δεν έκρυψε ότι οι επιδρομείς ήταν «μέλη εθνικιστικών οργανώσεων», ενώ μετέδωσε στις δικές του ειδήσεις τη μαρτυρία μιας γυναίκας, η οποία μιλούσε με φρίκη για την επίθεση εναντίον ενός μετανάστη που τραυματίστηκε: «Τον έπιασε τον ένα και του χτυπούσε το κεφάλι πάνω σ' ένα πεζούλι μαρμάρινο. Ο κόσμος σοκαρίστηκε».\nΑπό την πλευρά τους οι επιδρομείς μιλούν για επίθεση των μεταναστών και ισχυρίζονται ότι μοναδικός τους σκοπός ήταν «να φωτογραφήσουν και να μαγνητοσκοπήσουν την ασύδοτη δράση των παράνομων μικροπωλητών και την αδράνεια των αρμόδιων αρχών». Μόνο που τους διαψεύδουν τα δικά τους βίντεο και τα δικά τους λόγια. Δύο από τους μετέχοντες στην επιδρομή έχουν αναρτήσει στο Διαδίκτυο τα βίντεο που τράβηξαν οι ίδιοι από τη σκηνή των επεισοδίων και εκεί καταγράφονται όλες οι ανατριχιαστικές λεπτομέρειες και αποδεικνύεται ότι όχι μόνο κυνήγησαν με απειλές και βρισιές τους μετανάστες, αλλά και ότι το τελευταίο που τους ενδιέφερε ήταν η απλή «φωτογράφηση». Φυσικά λείπει η σκηνή με το βάρβαρο χτύπημα του μετανάστη που περιέγραψε η αυτόπτης στον Alpha, αλλά το κλίμα και η αγριότητα της επίθεσης δεν είναι δυνατόν να περάσουν απαρατήρητα από όποιον παρακολουθήσει το υλικό αυτό.\nΑπό την αρχή η ομάδα προκαλεί τους μικροπωλητές. Τους φωτογραφίζουν όλοι μαζί επιδεικτικά λέγοντας: «This is from mafia. Are you mafia;» Οι μικροπωλητές μαζεύουν την πραμάτεια τους και αρχίζουν φοβισμένοι να φεύγουν. Κάποιος περαστικός απορεί: «Τι μαφία; Επειδή πουλάει τσάντες;» «Ναι», απαντά με σιγουριά ο «ακτιβιστής». Και εξηγεί: «Πουλάει και τέτοια η μαφία. Αμα δεν το ξέρετε, υπάρχουνε στοιχεία. Τα πάντα, μέχρι οδοντογλυφίδες πουλάει η μαφία. Προκειμένου να μας διαλύσουν, αγαπητέ μου, μέχρι και οδοντογλυφίδες πουλάνε. Και συμμετέχετε όλοι σε ένα έγκλημα όταν αγοράζετε από αυτούς». Κάποιος διαμαρτύρεται: «Αφού είναι φτηνά, γιατί να μην πάρω;» Η απάντηση είναι άμεση: «Σοβαρά; Τα δίνουν φτηνά; Προϊόν παιδικής εργασίας, αγαπητέ μου; Ενισχύετε τη μαφία, αλλά δεν το καταλαβαίνετε».\nΑλλοι περαστικοί διαμαρτύρονται για τη λήψη των φωτογραφιών, επικαλούμενοι τα προσωπικά δεδομένα για να λάβουν την απάντηση: «Οι δημοσιογράφοι του Mega που τραβάνε, τι κάνουνε;» Οι μικροπωλητές αποχωρούν κουβαλώντας τους μπόγους τους και διαμαρτύρονται σποραδικά για να δεχτούν κραυγές: «Go home! Mafia! Mafia!» Κάποιοι απ' τους αποχωρούντες τολμούν να πουν «Racists», για να δεχτούν νέες επιθέσεις. «Α' στο διάολο από 'δω πέρα, μαλακισμένα! Φύγετε! Μαζεύτε τα!» Από τη στιγμή αυτή αρχίζει το κυνηγητό με κραυγές «Φύγετε! Εξω ρε καριόληδες! Γαμημένοι! Πουσταριά (δις)! Εξω ρε! Πίσω ρε, πίσω. Α' γαμηθείτε ρε! Φύγετε! Στον κώλο σου! Πίσω ρε... είμαστε λίγοι ρε μαλάκες! Αλήτες γαμώ τον Κακλαμάνη σας! Black men! Πιάσ' τονε... Αστυνομία...»\nΑκούγεται μια κυρία να λέει: «Τι γίνεται;» Και της απαντά ο «ακτιβιστής»: «Τους μαζεύουν». Κι εκείνη με απορία: «Γιατί τους μαζεύουν;» Η απάντηση: «Γιατί μας κλείσαν τα μαγαζιά και πληρώναμε φόρους είκοσι χρόνια». Και για να μη μείνει καμιά αμφιβολία συμπληρώνει: «Θα μαζέψουμε κι απ' τη Βουλή τους υπόλοιπους».\nΤα δυο αυτά αποκαλυπτικά βίντεο τα έχουν τραβήξει μέλη της ομάδας των «ακτιβιστών» που φέρουν τα χαρακτηριστικά ψευδώνυμα «Ελληνικό DNA» και «Ανυπόταχτος Ελληνας». Από τα υπόλοιπα βίντεο που έχουν ανεβάσει στο You Tube οι δυο αυτοί θιγόμενοι «έμποροι» προκύπτει ότι πρόκειται για ειδικευμένους «εικονολήπτες» που μετέχουν σε όλες τις κινητοποιήσεις «αγανακτισμένων» στις συνοικίες της Αθήνας. Το ενδιαφέρον είναι ότι ενώ υποτίθεται πως ο σκοπός του εγχειρήματος ήταν να βιντεοσκοπηθεί το παράνομο εμπόριο στο κέντρο της Αθήνας, ούτε αυτά ούτε κανένα άλλο βίντεο από την επιχείρηση στην οδό Ερμού δεν αναρτήθηκε στην ιστοσελίδα της κίνησης «Παρεμπόριο Stop». Αντίθετα, υπάρχουν πολλά βίντεο και φωτογραφίες τραβηγμένα σε προγενέστερη φάση, γεγονός που αποδεικνύει ότι δεν υπήρχε καμιά ανάγκη για να οργανωθεί το αιματηρό «χάπενινγκ».\nΣτο πολιτικό προφίλ της ομάδας που οργάνωσε την επιχείρηση κατά των μεταναστών αναφερόμαστε σε άλλες στήλες. Αλλά ενδιαφέρον έχει ο τρόπος που οργανώθηκε η κινητοποίηση.\nΗ πρώτη κίνηση της ομάδας ήταν η κατάθεση στον εισαγγελέα του Αρείου Πάγου μηνυτήριας αναφοράς κατά του δημάρχου Αθηναίων Νικήτα Κακλαμάνη, του αρμόδιου αντιδημάρχου και της ηγεσίας της ΕΛ.ΑΣ., ως υπευθύνων «για το κατάντημα που παρουσιάζει η Αθήνα λόγω του παρεμπορίου» (19.3.2010).\nΤο δεύτερο στάδιο ήταν η δημιουργία μιας ιστοσελίδας στο Facebook με διακηρυγμένο σκοπό «να συμβάλει στην καταδίκη του δημάρχου Αθηναίων κ. Νικήτα Κακλαμάνη, του αντιδημάρχου, υπεύθυνου για την Δημοτική Αστυνομία κ. Ανδρέα Παπαδάκη και της φυσικής ηγεσίας της Ελληνικής Αστυνομίας». Ο συνδυασμός των δυο πρώτων κινήσεων μοιάζει με προσπάθεια αντιπερισπασμού στη διαφαινόμενη τάση υποστήριξης του κ. Κακλαμάνη από το ΛΑΟΣ στις προσεχείς δημοτικές εκλογές.\nΤο τρίτο στάδιο είναι η δημοσίευση στη σελίδα της πρόσκλησης: «Μαζευόμαστε μπροστά από τα Mc Donalds στην πλατεία Συντάγματος και πορευόμαστε όλοι μαζί κατά μήκος της Ερμού και φωτογραφίζουμε τους παρανόμους μικροπωλητές καθώς και τους αστυνομικούς που κάθονται και τους κοιτούν ή -αν θέλετε- παίζουν κρυφτούλι με τον καφέ στο χέρι. Σε καμιά περίπτωση αυτό δεν αποτελεί κάλεσμα για διαδήλωση ή οποιαδήποτε έκνομη ενέργεια. Ο σκοπός μας είναι να ενισχύσουμε το αρχείο μας με εικόνες παραβατικότητας και αδράνειας του κράτους και της τοπικής αυτοδιοίκησης. Προκαταβολικά, λέμε ότι δεν θα γίνει καμιά ανταλλαγή κουβεντών, ύβρεων ή οτιδήποτε άλλο με τους παρανομούντες αλλοδαπούς, ακόμη και αν αυτοί αντιδράσουν. Εμείς απλά θα τους φωτογραφίζουμε και θα τους μαγνητοσκοπούμε».\nΟι απόψεις των «ακτιβιστών»\nΕίδαμε πόσο τηρήθηκαν όλα αυτά. Αλλά εξαιρετικό ενδιαφέρον έχει και ο τρόπος που υποδέχτηκε το γεγονός η ομάδα στο Facebook. Ενας από τους επισκέπτες ξεσπαθώνει: «Η μόνη λύση, πάρτε τα όπλα, αντισταθείτε επιτέλους για τη ζωή σας, αυτό το κράτος δεν είναι πλέον ελληνικό. Πολεμήστε το». Το μόνο που βρίσκει να του απαντήσει ο Δούμας είναι ότι «πριν πάρετε τα όπλα δεν παίρνετε καμιά φωτογραφία ή κανένα βίντεο για την δώσουμε στον εισαγγελέα; Κι αυτό βοηθάει».\n«Φίλε», λέει άλλος επισκέπτης, «εγώ με μια ομάδα πέντε αντρών μπορώ να τους μαζέψω σε λιγότερο από μια βδομάδα όλους» και καταλήγει με την αγαπημένη προφητεία των Χρυσαυγιτών: «έσσεται ήμαρ». Ο Δούμας επισημαίνει ευγενικά ότι «δεν νομίζω ότι πρέπει να κάνουμε τους μπράβους, το ζητούμενο είναι να ζητήσουμε τα ρέστα μας πριν αναζητήσουμε τη λύση στην αυτοδικία», αλλά τον καλεί στην «ομάδα ακτιβισμού» και του ζητά να του στείλει «προσωπικό μήνυμα με το πώς μπορεί να συμβάλει».\nΟταν άλλος επισκέπτης-οπαδός επαναλαμβάνει το γνωστό περί «δεμένων χεριών» της αστυνομίας και ισχυρίζεται ότι οι πολιτικοί «είναι πουλημένοι στα ξένα συμφέροντα ή είναι μέλη μυστικών εταιρειών που κινούνται εναντίον της Ελλάδος», ο αρχηγός της ομάδας εξηγεί: «Παρά ταύτα, για να μπορέσει κανείς να κατηγορήσει τους πολιτικούς πρέπει να αναγκάσει τα όργανά τους να τους "δώσουν". Γι' αυτό κινούμαστε κατά της δημοτικής αστυνομίας και της ΕΛ.ΑΣ. Για να αναγκασθούν να πουν δημοσίως, "ο τάδε μού έδωσε αυτήν την εντολή"».\nΣτο τέλος αυτής της συζήτησης παρεμβαίνει με την ιδιότητα του «νομικού συμβούλου της κίνησης» ο δικηγόρος Γιάννης Ζωγράφος, ο οποίος χαρακτηρίζει «φιλοσοφικές ενατενίσεις περί της πολιτικής κατάστασης» τον παραπάνω διάλογο και καλεί τους μετέχοντες «να μπουν στην ομάδα» για να προσφέρουν πρακτικά σε υλικό και σε παρουσία στην προσπάθεια.\nΗ κατάληξή του είναι σιβυλλική: «Τα υπόλοιπα τα ξέρουμε ή, στη χειρότερη περίπτωση, δεν θέλουμε να τα μάθουμε, γιατί δεν βοηθάνε τον κοινό σκοπό που αναλάβαμε κατά του παρεμπορίου».\nΟσο για το χαρακτήρα της παρέμβασης στην οδό Ερμού, αυτόν δεν τον αμφισβητούν ούτε οι θερμότεροι υποστηρικτές της ομάδας. Το αστείο είναι ότι, ενώ ο Δούμας επιχειρεί να μας πείσει πως οι «ακτιβιστές» του υπήρξαν θύματα και κυνηγήθηκαν από τους μετανάστες, η ίδια η ομάδα του τον διαψεύδει:\n«Μια σημερινή κωλοφυλλάδα», γράφει ένας αγανακτισμένος επισκέπτης-οπαδός, «έγραφε για εξώφυλλο το αντίθετο, ότι δηλαδή Αφρικανοί πήρανε στο κυνήγι Ελληνες στη συμπλοκή. Ε ρε προπαγάνδα από τα τσογλάνια με το ζόρι».\nΚαταγγέλλεται, δηλαδή, ως προπαγάνδα αυτό που επίσημα υποστηρίζει η ομάδα ότι έγινε! Παρακάτω άλλος προσθέτει: «Με μεγάλη χαρά βλέπω ότι περάσατε στη δράση. Επιτέλους χύθηκε λίγο αίμα για όσα ωραία συζητάμε εδώ και καιρό. Πρέπει να χυθεί κι άλλο, δυστυχώς».\nΟρισμένοι αισθάνονται ως νέοι Λεωνίδες: «Κάποτε 300 τα έβαλαν με χιλιάδες». Και όλοι βέβαια -εκτός από τους επικεφαλής- συμφωνούν στο ποιος κυνηγούσε ποιον: «Μπράβο σας παιδιά», γράφει ο επισκέπτης με το ψευδώνυμο Παύλος Μελάς, «δέκα άτομα και τους τρέξατε». Και μια επισκέπτρια κραυγάζει: «ταμ-ταμ χτυπάει ο σκυλάραπας». Βέβαια όλοι έχουν συνείδηση του περιθωριακού χαρακτήρα της ομάδας τους. Απογοητευμένος, ο ίδιος ο Δούμας καταγγέλλει: «τετρακόσιοι είπαν ότι θα έρθουν σίγουρα και 15 εμφανίστηκαν».\nΟλα αυτά θα είχαν απλά μια θέση στον μακρύ κατάλογο των κινητοποιήσεων της ακροδεξιάς κατά των μεταναστών που πυκνώνουν την τελευταία περίοδο, αν δεν συνοδεύονταν από δυο κινήσεις υπεύθυνων θεσμικών οργάνων, τα οποία με τον τρόπο τους εμφανίζονται να ενθαρρύνουν την αυτοδικία. Πρώτα πρώτα η αστυνομία, η οποία κατέφθασε κατόπιν εορτής και συνέλαβε μόνο μια ντουζίνα μετανάστες, από τους οποίους κρατήθηκαν οι μισοί γιατί δεν είχαν χαρτιά. Η δράση των «ακτιβιστών» θεωρήθηκε προφανώς εντός των ορίων του νόμου.\nΑκολούθησε ο Εμπορικός Σύλλογος της Αθήνας, ο οποίος με μια δήλωση Πόντιου Πιλάτου διαχωρίζει τη θέση του από τις δύο πλευρές, αλλά καταλογίζει όλη την ευθύνη στην ύπαρξη του παρεμπορίου, επιτρέποντας έτσι στον επικεφαλής της «ομάδας» να επιχαίρει, και ως λύση προτείνει τη μονιμοποίηση των αντιδημοκρατικών μέτρων «έκτακτης ανάγκης» της ολυμπιακής περιόδου.\nΗ αποδοχή της αυτοδικίας ως «αναγκαίου κακού» είναι το χειρότερο που θα μπορούσε να συμβεί σε μια τόσο δύσκολη περίοδο για την ελληνική κοινωνία\nΚΥΡΙΑΚΑΤΙΚΗ ΕΛΕΥΘΕΡΟΤΥΠΙΑ 18/4\nΑναρτήθηκε από Panayotis Doumas στις 10:51 π.μ.\nΕτικέτες ΔΟΥΜΑΣ, ΕΛΕΥΘΕΡΟΤΥΠΙΑ, ΕΡΜΟΥ, ΖΩΓΡΑΦΟΣ, ΙΟΣ, ΚΑΚΛΑΜΑΝΗΣ, ΚΩΣΤΟΠΟΥΛΟΣ, ΛΑ.Ο.Σ., ΠΑΡΕΜΠΟΡΙΟ STOP, ΤΡΙΜΗΣ, ΨΑΡΡΑΣ


H Γεννηματά για τον καρκίνο: "Πάλεψα σκληρά για να μη μεγαλώσουν τα παιδιά μου χωρίς μάνα" - Press Publica | Δημοσιογραφία για το δημόσιο συμφέρον\nΑρχική Pressroom Πολιτική H Γεννηματά για τον καρκίνο: «Πάλεψα σκληρά για να μη μεγαλώσουν τα...\nH Γεννηματά για τον καρκίνο: «Πάλεψα σκληρά για να μη μεγαλώσουν τα παιδιά μου χωρίς μάνα»\nΑνθρώπινη και όχι τόσο πολιτική ήταν η συνέντευξη της επικεφαλής της Δημοκρατικής Συμπαράταξης, Φώφης Γεννηματά, σε πρωινή επομπή του τηλεοπτικου καναλιού Alpha\nΗ πρόεδρος του ΠΑΣΟΚ, ρωτήθηκε για τον αείμνηστο πατέρα της, Γιώργο Γεννηματά και αναπόφευκτα, για τον καρκινο που τους απείλησε οικογενειακά\n«Μου λείπουν… όλα από τον πατέρα μου, η ζεστασιά, η αγκαλιά, το χαμόγελο, το μυαλό, η ανθρωπιά, ο παππούς που χρειάζονταν τα παιδιά μου», είπε. «Μέσα σε επτά μήνες έχασα και τους δύο γονείς μου. Ο καρκίνος χτύπησε κι εμένα και την αδερφή μου. Το πάλεψα σκληρά. Η μικρή μου κόρη ήταν δύο χρονών, δεν άντεχα να μεγαλώσουν τα παιδιά μου χωρίς μάνα. Είπα θα το παλέψω. Πέρασαν εννέα χρόνια και είμαι εδώ».\nΓια τα παιδιά της είπε:\n*«Έχω τρία παιδιά, 19, 12,5 και 11 ετών. Δυο κορίτσια κι ένα αγόρι. Η ισορροπία στην προσωπική μου ζωή με γεμίζει για να κάνω ό,τι κάνω. Η Αιμιλία σπουδάζει στη Γλασκώβη αρχιτεκτονική.»\nΓια τον πρώτο και δεύτερο γάμο της είπε\n*»Παντρεύτηκα τον πρώτο μου σύζυγο πολύ μικρή, στα 22, δεν ξέρω καν πώς το έκανα αυτό. Ήμασταν μαζί από φοιτητές. Με τον δεύτερο σύζυγό μου ήταν έρωτας. Ο Ανδρέας είναι οδοντίατρος, εγώ έχω θέμα με τους οδοντιάτρους. Όταν τον πρωτογνώρισα και μου είπε τι δουλειά κάνει, είπα «είναι δυνατόν;»».\nΓια την καθημερινή ρουτίνα είπε\n*»Όπως κάθε ελληνίδα νοικοκυρά έτσι κι εγώ παρακολουθώ τις προσφορές. Με τρία παιδιά είναι δύσκολο».\nΓια τον Αλέξη Τσίπρα εξέφρασε απογοήτευση\n*«Δυστυχώς νιώθω απογοήτευση και λέω δυστυχώς γιατί είναι νέος άνθρωπος και θα περίμενες να φέρει φρεσκάδα. Αρκέστηκε να πάρει το πιο παλιό από το πιο παλιό».\n*«Δεν είναι κατάλληλος άνθρωπος για τη θέση του Υπουργού Αμυνης. Χρειάζεται αποφασιστικότητα και όχι ψευτοπαλικαρισμοί για να αντιμετωπίσουμε τον Ερντογάν»\nΠροηγούμενο άρθροΗ Pizza Hut κοροϊδεύει την απεργία πείνας των Παλαιστίνιων και τον Μπαργκούτι\nΕπόμενο άρθροΦ. Καραβίας: Kερδοφόρο α’ τρίμηνο για Eurobank-To 2018 οριστική άρση των capital controls


Πήραν φωτιά τα τηλέφωνα για τη Λιβύη! Η Μέρκελ μίλησε με Πούτιν και Ερντογάν! - Usay.gr\nΠήραν φωτιά τα τηλέφωνα για τη Λιβύη! Η Μέρκελ μίλησε με Πούτιν και Ερντογάν!\nΔεκέμβριος 29, 2019, 6:45 μμ Δεκέμβριος 29, 2019\nΠαγκόσμια ανησυχία εγείρει το σκηνικό που διαμορφώνεται στη Λιβύη.\nΗ διεθνής κοινότητα στέλνει μηνύματα για επίλυση της κρίσης στην περιοχή, ενώ όπως έγινε γνωστό τηλεφωνική επικοινωνία είχαν η Γερμανίδα καγκελάριος Άνγκελα Μέρκελ με τον Τούρκο πρόεδρο Ρετζέπ Ταγίπ Ερντογάν για τις καταιγιστικές εξελίξεις στην Τρίπολη.\nΆνγκελα ΜέρκελΒλαντιμίρ ΠούτινΡετζέπ Ταγίπ Ερντογάν


Μεταφορά Καλών Πρακτικών - Γιατί να μην γίνεται σε ΠΕΡΙΣΣΟΤΕΡΕΣ πόλεις; | URBACT\nΜεταφορά Καλών Πρακτικών - Γιατί να μην γίνεται σε ΠΕΡΙΣΣΟΤΕΡΕΣ πόλεις;\nΜετά από την επιτυχία του πρώτου κύκλου των Δικτύων Μεταφοράς Καλής Πρακτικής – των οποίων τα αποτελέσματα παρουσιάστηκαν κατά τη διάρκεια του City Festival και στην έκδοση Good Practice Transfer – Why not in my City? – το πρόγραμμα URBACT έδωσε τη δυνατότητα για να ωφεληθούν πόλεις σε ένα δεύτερο κύμα υποβολής προτάσεων.\nΚατά τη διάρκεια 18 μηνών, 7 δίκτυα θα αναπαράγουν και θα μοιραστούν την πετυχημένη εμπειρία μεταφοράς με τις νέες πόλεις. Η κοινότητα του URBACT διευρύνεται με 65% των 34 εταίρων των δικτύων να είναι νέες πόλεις που συμμετέχουν στο πρόγραμμα!\nΟι νέοι εταίροι θα επωφεληθούν από την πλούσια εμπειρία των πόλεων Καλών Πρακτικών μαζί με την υποστήριξη των εμπειρογνωμόνων που καθοδήγησαν το αρχικό Δίκτυο Μεταφοράς. Με τη σκληρή δουλειά να έχει ήδη πραγματοποιηθεί με την οργάνωση της Καλής Πρακτικής σε κατανοητές ενότητες, θα είναι πιο εύκολη η μεταφορά τη πρακτικής τη δεύτερη φορά.\nBGI είναι ένας καινοτόμος διαγωνισμός που πρωτο-καθιερώθηκε σε Ευρωπαϊκό επίπεδο (2014) για την θαλάσσια/Μπλε Οικονομία.Ο διαγωνισμός συνεισφέρει στην ανάπτυξη της επιχειρηματικότητας και στηρίζει τη δημιουργία start-ups και εργασιών. Από το 2020, ονομάστηκε BGPiraeus και περιλαμβάνει την υποβολή καινοτόμων προτάσεων, αξιολόγησης, μίας τελετής απονομής βραβείων, και ενός προγράμματος επώασης. Το αρχικό συστατικό, η Μαρίνα, ένα οικοσύστημα τετραπλής έλικος έχει αναβαθμιστεί σε ULG με μετέπειτα στόχο να δημιουργηθεί ένα cluster.\nΜεσαίου μεγέθους μετα-βιομηχανικές πόλεις στην Ευρώπη αναζητούν τρόπους για να μεγαλώσουν & να διαφοροποιήσουν τις οικονομίες τους για να ανταγωνιστούν μεγαλύτερες πόλεις. Αυτό είναι ακόμη πιο σημαντικό από την έναρξη της πανδημίας COVID-19. Η πόλη Barnsley έχει δεσμευτεί στη δημιουργία εργασιών μεγαλύτερης αξίας, ειδικά στους τεχνολογικούς και ψηφιακούς τομείς. Η Καλή Πρακτική περιλαμβάνει δύο κύριους πυλώνες: - Το Επιχειρείν στο Barnsley, ένα πρόγραμμα επιβράβευσης της επιχειρηματικής στήριξης - Το Ψηφιακό Media Centre, ένα κέντρο-ορόσημο για επιχειρήσεις τεχνολογίας στο κέντρο της πόλης.\nΗ καλή πρακτική αποτελεί το μοντέλο διαχείρισης των αστικών κήπων στη Ρώμη και η οποία μεταφέρεται σε νέες πόλεις οι οποίες γεωγραφικά, ιστορικά και πολιτιστικά είναι απομακρυσμένες μεταξύ τους, με σκοπό την εξασφάλιση ανταλλαγής εμπειριών για τη βελτίωση των δυνατοτήτων της τοπικής διακυβέρνησης. Οι προσπάθειες μεταφοράς θα εξασφαλιστούν μέσω 3 γνωστών και πετυχημένων συστατικών της καλής πρακτικής: 1. Ανάπτυξη Δεξιοτήτων, 2. Εμπνέοντας και εκπαιδεύοντας ανθρώπους να διαχειρίζονται τους αστικούς κήπους, 3. Διακυβέρνηση & κανονισμοί\nΔήμος Αλεξανδρούπολης (EL)\nΗ καλή πρακτική BEE PATH είναι εξαιρετικά απλή – οι μέλισσες είναι ο καλύτερος δείκτης ενός υγιούς περιβάλλοντος! Το BeePathNet-Expanded project θα διευρύνει το δίκτυο των “πόλεων φιλικών προς τις μέλισσες” βασισμένο στην επιτυχία της μεταφοράς της καλής πρακτικής BeePathNet. Θα αντιμετωπίζει προκλήσεις στο αστικό περιβάλλον, στη βιοποικιλότητα και στην επάρκεια τροφίμων που συνδέονται με τη μελισσοκομία μέσω ολοκληρωμένων και συμμετοχικών προσεγγίσεων.\nΤο δίκτυο μεταφοράς BioCanteens#2 σχετίζεται με την εξασφάλιση της διανομής σχολικών γευμάτων στις συμμετέχουσες πόλεις ως μοχλός για την ανάπτυξη μίας ολοκληρωμένης τοπικής αγρο-διατροφικής προσέγγισης, προστατεύοντας τόσο την υγεία των πολιτών όσο και το περιβάλλον. Το πρόγραμμα στοχεύει στην μεταφορά της καλής πρακτικής της Mouans- Sartoux στον τομέα της μαζικής σχολικής τροφοδοσίας, και σε άλλες πόλεις σε όλη την Ευρώπη.\nΤο Playful Paradigm αυξάνει τις δυνατότητες των πόλεων να απαντήσουν σε παγκόσμιες προκλήσεις συμπεριλαμβανομένων και αυτών που αναδύθηκαν από την πανδημία covid19. Προωθεί την ένταξη, την αλληλεγγύη μεταξύ των γενεών, τους στόχους SDG, την ανθεκτικότητα, τον υγιή τρόπο ζωής. Το παιχνίδι είναι πολύ σοβαρή υπόθεση και μπορεί να κάνει τη διαφορά προς ένα καλύτερο αστικό μέλλον των πόλεων. Το Playful paradigm βοηθάει στον επαναπροσδιορισμό της ευημερίας της κοινότητας και είναι προσαρμόσιμο σε άλλα αστικά περιβάλλοντα, αφού το παιχνίδι είναι μία καθολική έννοια που την εξασκεί κάθε άνθρωπος.\nΤο δίκτυο καλής μεταφοράς χρησιμοποιεί τον Εθελοντισμό για την προσέγγιση του κοινωνικού αποκλεισμού και της φτώχιας σε κοινοτικό επίπεδο. Ιδιαίτερη έμφαση δίνεται στη συνεργασία μεταξύ γενεών όπου διαφορετικά ηλικιακά γκρουπ τόσο των εθελοντών όσο και ατόμων που αντιμετωπίζουν κοινωνικά προβλήματα, δουλεύουν προς την βιώσιμη εξέλιξη της ποιότητας ζωής μέσα στην τοπική κοινωνία. Το δίκτυο στοχεύει στην κατασκευή εθελοντικής δραστηριότητας δίνοντας βάση σε μία προσέγγιση από κάτω προς τα πάνω, όπου οι εθελοντές μπορούν να αποφασίζουν και να υλοποιούν δράσεις.\nΔήμος Αγιάς (EL)\nSubmitted by mpapoutsi on 05 July 2021


3/4 '' Θύρα εισόδου με σπείρωμα 2W200-20 Πνευματική βαλβίδα διαφράγματος ηλεκτρομαγνητικής βαλβίδας σε εξοπλισμό εξαιρετικά καθαρού νερού\nΑριθμό μοντέλου: 2W200-20\nΚουτί, Παλέτα, Κουτί\n325000 σύνολα το μήνα\n0 ~ 8 μπαρ\n3/4 '' Θύρα εισόδου με σπείρωμα 2W200-20 Πνευματική βαλβίδα διαφράγματος ηλεκτρομαγνητικής βαλβίδας σε εξοπλισμό εξαιρετικά καθαρού νερού\nΤο 2W200-20 είναι μια βαλβίδα άμεσης ανύψωσης που συνδυάζει τη λειτουργία μιας βαλβίδας άμεσης δράσης με μία βαλβίδα χειριστή. Λόγω της εύκαμπτης σύνδεσης μεταξύ του εμβόλου ηλεκτρομαγνήτη και του διαφράγματος, η άμεση βαλβίδα λειτουργεί ως βαλβίδα άμεσης δράσης σε χαμηλή πίεση και λειτουργεί ως πιλοτική βαλβίδα σε υψηλή πίεση. Είναι επίσης γνωστή ως βαλβίδα πίεσης μηδενικού δέλτα ή βαλβίδα διαφράγματος που έχει αναρτηθεί. Εφαρμόζεται στον εμπορικό εξοπλισμό πλυσίματος πιάτων, στον εξοπλισμό πλυσίματος αυτοκινήτων, στην επεξεργασία τροφίμων, στον εμπορικό εξοπλισμό πλυντηρίων, στα μπουκάλια πλύσης, στον εξοπλισμό απολύμανσης κλπ.\nΤεχνικά χαρακτηριστικά των βαλβίδων με πηνίο σωληνοειδούς νερού σειράς 2W:\nΜοντέλο 2W025-08 2W040-10 2W160-10 2W160-15 2W200-20 2W250-25 2W350-35 2W400-40 2W500-50\nΜέσο εργασίας Αέρα, ατμού, πετρελαίου, νερού\nΠρότυπο φόρτωσης Άμεσος τύπος Dirving\nΚανονικός κλειστός τύπος\nΤρέχουσα θερμοκρασία -5 - 80 ℃\nΕργασιακή πίεση 0-7 kgf / cm3\nΑντοχή μέγιστης πίεσης 10 kgf / cm3\nΚαθαρό πηνίο χαλκού για ορείχαλκο Βαλβίδες σωληνοειδούς διαφράγματος 2W200-20:\nΣχέδιο αποδόμησης βαλβίδων 3/4 '' 2W200-20 νερού:\nΛεπτομέρειες ηλεκτρομαγνητικών βαλβίδων AC220V / DC24V 2W200-20 Σε εξαιρετικά καθαρό εξοπλισμό νερού:\nΚύρια μέρη βαλβίδων ηλεκτρομαγνητικής βαλβίδας νερού με σπείρωμα:\nΈνα σωληνοειδές είναι ένα κυλινδρικό πηνίο που λειτουργεί ως ηλεκτρομαγνήτης όταν ρέει ρεύμα διαμέσου αυτού και μία βαλβίδα ενεργεί ως διάταξη ελέγχου που ελέγχει ή καθοδηγεί τη ροή του ρευστού με το κλείσιμο, το άνοιγμα ή το μερικό αποκλεισμό διαφόρων καναλιών.\nΣώμα: το κύριο μέρος μιας ηλεκτρομαγνητικής βαλβίδας, συμπεριλαμβανομένου του άκρου, της έδρας και της οπής, επιτρέποντας στο ρευστό να κινείται όταν ενεργοποιείται ή διακόπτεται η ηλεκτρομαγνητική βαλβίδα.\nΣωληνοειδές συγκρότημα σωλήνα: κύλινδρος, από ανοξείδωτο χάλυβα, σφραγισμένο και κλειστό στο ένα άκρο. Αυτό είναι το κανάλι οδηγού για το κινητό έμβολο, το οποίο είναι μαγνητικά κινητό. Το σπειροειδές πηνίο της βαλβίδας είναι τοποθετημένο στο εξωτερικό του κλειστού σωλήνα.\nΚινητό έμβολο: Ένα ηλεκτρομαγνητικό επαγωγικό πηνίο κατασκευασμένο από αφαιρούμενο ανοξείδωτο χάλυβα, το οποίο έλκεται από ένα μαγνητικό πεδίο σωληνοειδούς και διαφάνειες μέσα στο σωλήνα.\nΠέλμα εμβόλου: Πρόκειται για ένα ελατήριο επιστροφής που συγκρατεί το κινητό έμβολο στη θέση του όταν ενεργοποιείται και επιστρέφει στη θέση του όταν η παροχή ενέργειας είναι σβηστή.\nΣφραγίδα καθίσματος: Χρησιμοποιείται για το κλείσιμο της κεντρικής οπής της βαλβίδας, η οποία βρίσκεται στο κινητό έμβολο.\nΗλεκτρομαγνήτης (ηλεκτρομαγνήτης): Ένας ηλεκτρομαγνήτης που αποτελείται από μια μαγνητική περιέλιξη (σωληνοειδής) και έναν ζυγό (οπλισμό) παράγει μια μαγνητική ροή που προσελκύει το κινητό έμβολο όταν ενεργοποιείται.\nΥλικά των σωληνοειδών βαλβίδων σειράς 2W:\nΥλικό σώματος: ουδέτερο υγρό σώμα από ορείχαλκο και χαλκό. Τα υγρά υψηλής θερμοκρασίας, όπως ο ατμός και ο ανθεκτικός στη διάβρωση από ανοξείδωτο χάλυβα συνιστώνται. Επιπλέον, τα υλικά πολυϊμιδίου χρησιμοποιούνται σε πλαστικές βαλβίδες για οικονομικούς λόγους.\nΥλικό σφραγίδας: οι μηχανικές, θερμικές και χημικές συνθήκες εφαρμογής είναι οι παράγοντες για την επιλογή υλικού στεγανοποίησης. Ουδέτερο ρευστό πρότυπου υλικού σε θερμοκρασίες έως 194 ° F, συνήθως για NBR. Για υψηλότερες θερμοκρασίες εμπλέκονται το FKM και το PTFE. Η επιλογή του σωστού υλικού στεγανοποίησης για μια ηλεκτρομαγνητική βαλβίδα απαιτεί τις ακόλουθες εκτιμήσεις.


Με τη Μάριμπορ ήταν φτωχός και ανήμπορος - KefaloniaToday.com\nΕΙΣΤΕ ΕΔΩ: Home / Επικαιροτητα / Αθλητικα / Με τη Μαριμπορ ηταν φτωχος και ανημπορος\nΜε τη Μάριμπορ ήταν φτωχός και ανήμπορος\n21 Σεπτεμβρίου, 2012 10:44 πμ\nΗ ευρωπτώχευση σε όλη της τη μεγαλοπρέπεια αποτυπώνεται σε αυτό το σκορποχώρι που εμφανίστηκε χθες στο «Λιούντσκι» του Μάριμπορ με τις φανέλες (οι παίκτες) και τις φόρμες (προπονητής και συνεργάτες) του Παναθηναϊκού!\nΗ ήττα (3-0), σύνηθες αποτέλεσμα για τον ΠΑΟ των τελευταίων χρόνων στις ευρωπαϊκές διοργανώσεις, είναι το λιγότερο κακό… Η συνοικιακή εμφάνιση μιας ομάδας που έχει κάνει υπερήφανους τους Ελληνες αλλά δεν δε σταματάει να μικραίνει, εδώ και τρεις σεζόν, βγαίνοντας από τα σύνορα και μάλιστα απέναντι σε αντίπαλο που φάνηκε λίγο καλύτερος από τον… Πανθρακικό, είναι το αποκαρδιωτικό γεγονός για τον ιστορικό σύλλογο…\nΗ… κινητοποίηση των προηγούμενων ημερών, μετά το σοκ της Κομοτηνής, αποδείχτηκε «τρύπα στο νερό», με τον ΠΑΟ να ξυπνάει μνήμες από τις πιο εφιαλτικές ευρωπαϊκές του βραδιές… Η πιο πρόσφατη; Η περσινή στο Τελ Αβίβ (0-3 από τη Μακάμπι), ξανά με τον Φερέιρα στον πάγκο!\n«Είναι δύσκολο να δώσω εξήγηση…» είπε ο Πορτογάλος, που θόλωσε στη διάρκεια του ματς, ξέχασε ή θεώρησε περιττό να κάνει και τρίτη αλλαγή και στο τέλος… ανακάλυψε «ανώτερο τον ΠΑΟ σε πολλές στιγμές του αγώνα»! Μάλιστα υπογράμμισε ότι «μετά το 2-0 χάσαμε την αυτοπεποίθησή μας και τη δομή μας», στοιχεία που δεν είχε ο Παναθηναϊκός ούτε χθες ούτε σε κανένα άλλο ματς, μετά τους αγώνες με τη Μάδεργουελ…\n«Είναι δεδομένη η στήριξή μας στον Φερέιρα. Τώρα πρέπει να δείξουμε χαρακτήρα» ξεκαθάρισε ο Γιάννης Αλαφούζος, όμως είναι βέβαιο πως ο χρόνος μετράει ανάποδα για τον Πορτογάλο όσο οι «πράσινοι» μένουν σε αγωνιστικό κώμα. «Να αρχίσουμε να ντρεπόμαστε λίγο…» δήλωσε ο Μπρούνο Φορναρόλι!\nΟι Σλοβένοι πανηγύρισαν χθες την πρώτη τους νίκη σε όμιλο Γιουρόπα Λιγκ και σε γκρουπ ευρωπαϊκής διοργάνωσης ύστερα από 13 χρόνια! Ισως να ήρθε και πιο εύκολα από τις πολλές που έχουν σημειώσει φέτος στο πρωτάθλημα της χώρας τους!\nΟ,τι δεν μπόρεσε να πετύχει ο Παναθηναϊκός με την κατοχή μπάλας υπέρ του (5′ – 25′), όταν απείλησε μόνο μία φορά (στο 23′ με σουτ του Κατσουράνη), το κατάφερε η Μάριμπορ με τον Μπέριτς στο 25′. Ο 21χρονος φορ άλλαξε την μπάλα με τον Ταβάρες, απέφυγε το μαρκάρισμα του Βελάσκες και με δυνατό σουτ άνοιξε το σκορ.\nΓια άλλη μια φορά, η έμπνευση του Πορτογάλου τεχνικού να χρησιμοποιήσει τον Χριστοδουλόπουλο ως περιφερειακό φορ, παρά το απογοητευτικό προηγούμενο ανάλογων αποφάσεων την περασμένη περίοδο, συνοδεύτηκε από παταγώδη αποτυχία! Ο Φορναρόλι, στον οποίο ο Φερέιρα στήριζε το βάρος των επιθετικών του πλάνων το καλοκαίρι και έδειξε να τον πιστεύει όσο κανέναν άλλο κυνηγό, κλήθηκε να βοηθήσει στα τελευταία 35 λεπτά…\nΣτο 53′ ο ΠΑΟ σώθηκε χάρη στον Καρνέζη από το δεύτερο γκολ, όταν ο διεθνής γκολκίπερ αποσόβησε σχεδόν εξ επαφής το σουτ του Μπέριτς και στο 55′ ήταν η σειρά του Χαντάνοβιτς να δείξει την κλάση του σταματώντας σε τετ α τετ (ο Ράιτσεβιτς έχασε το κοντρόλ) τον Χριστοδουλόπουλο! Στη συνέχεια της φάσης, ο Ζέκα, σε άδεια εστία σούταρε απελπιστικά άουτ!\nΣτο 62′ το «τριφύλλι» τιμωρήθηκε για την ευκαιρία που κλώτσησε, αυτήν τη φορά από τον Ιμπραΐμι, ο οποίος σε στυλ… προπόνησης (έκανε τρεις κινήσεις εντός περιοχής πριν σουτάρει και κανείς από τους Βύντρα, Βιτόλο δεν πήγε πάνω του), σημάδεψε την αριστερή γωνία του Καρνέζη: 2-0! Στο ξεκίνημα της φάσης, ο Κουίνσι «πούλησε» την μπάλα στην προσπάθειά του να πασάρει με τακουνάκι…\nΤο μαρτύριο του ΠΑΟ είχε και την… υπογραφή του Ιρλανδού διαιτητή Αλαν Κέλι, που καταλόγισε πέναλτι (87′) σε μαρκάρισμα του Σισοκό στον Ταβάρες, υπόδειξη που αξιοποίησε ο Βραζιλιάνος ξεγελώντας τον Καρνέζη (3-0)! Στο 94′ ο Κέλι απέβαλε με δεύτερη κίτρινη κάρτα τον Σπυρόπουλο.\nΜΑΡΙΜΠΟΡ: Χαντάνοβιτς, Μέζακ, Πότοκαρ (83′ Βιντόβιτς), Ραΐτσεβιτς, Μίλιετς, Μέζγκα (85΄Ντόντλεκ), Ιμπραΐμι, Τσβιγιάνοβιτς, Μέρτελι, Ταβάρες (90′ Φιλίποβιτς), Μπέριτς.\nΠΑΝΑΘΗΝΑΪΚΟΣ: Καρνέζης, Βύντρα, Σπυρόπουλος, Βελάσκες, Μπουμσόνγκ, Βιτόλο, Κατσουράνης, Ζέκα, Σισοκό, Κουίνσι (75′ Μαυρίας), Χριστοδουλόπουλος (56′ Φορναρόλι).


Χανιά: Νεκρή βρέθηκε η 29χρονη γαλλίδα τουρίστρια Βιολέτ Γκιγκανό | Capital\nΓΕΝΙΚΟΣ ΔΕΙΚΤΗΣ: 14:23 899,36 +0,47 +4,17 Τζίρος: 26,64 εκ€\nΠέμπτη, 01-Ιουλ-2021 16:21\nΧανιά: Νεκρή βρέθηκε η 29χρονη γαλλίδα τουρίστρια Βιολέτ Γκιγκανό\nΝεκρή βρέθηκε πριν από λίγο η αγνοούμενη από τις 24 Ιουνίου γαλλίδα τουρίστρια Βιολέτ Γκιγκανό σε απόσταση 5 χιλιομέτρων από το Ελαφονήσι, όπως μεταδίδει η ΕΡΤ.\nΗ σορός της άτυχης 29χρονης βρέθηκε σε χαράδρα. Αναμένεται ο ιατροδικαστής στο σημείο, για να κάνει την πρώτη εκτίμηση για τα αίτια του θανάτου της. Για την ανάσυρσή της από το σημείο, έχει κληθεί κλιμάκιο της ΕΜΑΚ που αναμένεται τις επόμενες ώρες.\nΧθες Τετάρτη, μέσα στο αυτοκίνητό της βρέθηκε το GPS και η βαλίτσα της κοπέλας, ενώ σύμφωνα με τον άνθρωπο που την είδε τελευταία φορά νωρίς το πρωί της 24ης Ιουνίου στον Κριό, ακολούθησε το ευρωπαϊκό μονοπάτι Ε4, μια διαδρομή που καταλήγει στο Ελαφονήσι.\nΗ 29χρονη Γαλλίδα στις 21 Ιουνίου φτάνει στα Χανιά μόνη της προκειμένου να απολαύσει ολιγοήμερες διακοπές. Η ίδια νοικιάζει ένα αυτοκίνητο και πηγαίνει σε ξενοδοχείο της Παλαιόχωρας όπου είχε κλείσει τη διαμονή της.\nΗ κοπέλα στη συνέχεια ενοικίασε ένα αυτοκίνητο και περνώντας από περιοχές των Σφακίων μετέβη τελικά στην Παλαιόχωρα όπου είχε κλείσει δωμάτιο σε κατάλυμα.\nΕκεί έβγαλε φωτογραφία την οποία κοινοποίησε σε ομάδα γράφοντας πού βρίσκεται και πως περπατούσε επί τρεις ώρες. Αυτό είναι και το τελευταίο ίχνος ζωής που έχει γίνει γνωστό από την 29χρονη.\nΝα σημειωθεί πως σύμφωνα με πληροφορίες η Violette σχεδίαζε να μείνει ένα-δύο βράδια στην Παλαιόχωρα και στη συνέχεια να μεταβεί στην Κίσαμο όπου είχε ήδη κάνει κράτηση σε κατάλυμα.\nΜε πληροφορίες από thetoc.gr, cretapost.gr και flashnews.gr\nΣτην περιοχή Καυκανιές.


Κρόνος: Μίλησε με Βούζα, φήμες για ακόμη τρεις\nΜεταξύ των υποψηφίων για τον πάγκο των Αργυραδιτών, είναι και ο Βασίλης Βούζας (ΦΩΤΟ). Σύμφωνα με τις πληροφορίες του CORFUCORNER.GR, ο Πρόεδρος της κερκυραϊκής ομάδας, Γιάννης Καραίσαρλής, συναντήθηκε πριν από λίγες μέρες στην Αθήνα με τον 53χρονο Καρδιτσιώτη τεχνικό και οι δύο άνδρες κουβέντιασαν το ενδεχόμενο της συνεργασίας τους. Απόφαση δεν πάρθηκε, ωστόσο η περίπτωση Βούζα δεν έχει απορριφθεί.\nΠάντως, φήμες υπάρχουν και για άλλους προπονητές. Οι... κεραίες μας «έπιασαν» ορισμένα ονόματα, όπως αυτά των Ανδρέα Παντζιαρά και Κώστα Ανυφαντάκη, καθώς κι εκείνο του Ρώσου, Αντρέι Τσερνίσοφ.\nΝα επισημανθεί πως -βάσει των πηγών μας- μερικοί τεχνικοί έχουν αυτοπροταθεί στον κ. Καραϊσαρλή, ενώ του έχουν αποστείλει και βιογραφικό τους.\nΑπό ‘κει και πέρα, όσον αφορά τον Γιάννη Καλούδη, που κοουτσάρισε τον Κρόνο στις τελευταίες δύο αγωνιστικές του περασμένου Πρωταθλήματος της Γ' Εθνικής, οδηγώντας τον σε ισάριθμες νίκες, είναι πολύ πιθανό να του προταθεί να αναλάβει κάποιο άλλο πόστο στον σύλλογο, όπως αυτό του τεχνικού διευθυντή ή του γενικού αρχηγού ή του βοηθού προπονητή.


Γκρίνιες Ερντογάν σε Μακρόν: Δεν καταλαβαίνω γιατί στηρίζεις Ελλάδα και Κύπρο\nΔημοσιεύτηκε: Τετάρτη, 23 Σεπτεμβρίου 2020 10:24\nΜετά την Άνγκελα Μέρκελ, στην οποία είχε κάνει επίσης παράπονα, ο… γκρινιάρης Ρετζέπ Ταγίπ Ερντογάν «χτύπησε» ξανά. Δέκτης των παραπόνων του αυτή τη φορά ο Εμανουέλ Μακρόν.\nΜπορεί οι δυο τους να αντάλλαξαν τις προηγούμενες εβδομάδες βαρύτατες εκφράσεις με αφορμή τις προκλητικές ενέργειες της Τουρκίας στην ανατολική Μεσόγειο αλλά την Τρίτη (22.09.2020) Εμανουέλ Μακρόν και Ρετζέπ Ταγίπ Ερντογάν έθαψαν για λίγο το… τσεκούρι του λεκτικού πολέμου και μίλησαν στο τηλέφωνο.\nΣε αυτό το τηλεφώνημα, ο πρόεδρος της Τουρκίας «γκρίνιαξε» στον Γάλλο ομόλογο του για την στάση της Γαλλίας στο ζήτημα της ανατολικής Μεσογείου και στις θέσεις της Ελλάδας και της Κύπρου!\nΑυτό τουλάχιστον διαρρέει η τουρκική πλευρά, όπως μετέδωσε ο ανταποκριτής του ΣΚΑΙ στην Τουρκία, Μανώλης Κωστίδης. Ο Ερντογάν φέρεται να είπε στον Μακρόν πως δεν καταλαβαίνει γιατί στηρίζει Αθήνα και Λευκωσία, ενώ για ακόμη μια φορά ο Τούρκος πρόεδρος χαρακτήρισε τις θέσεις Ελλάδας και Κύπρου «μαξιμαλιστικές», κατηγορώντας τις πως εκείνες φταίνε για την ένταση στην ανατολική Μεσόγειο.\n«Η ένταση υπάρχει επειδή αγνοούνται τα δικαιώματα της Τουρκίας και των Τουρκοκυπρίων στην ανατολική Μεσόγειο. Η Τουρκία θέλει να επιλύσει όλα τα ζητήματα μιλώντας στο τραπέζι των διαπραγματεύσεων», φέρεται να είπε στον Εμανουέλ Μακρόν ο Ρετζέπ Ταγίπ Ερντογάν.\nΟ Τούρκος πρόεδρος είπε επίσης ότι περιμένει από το Παρίσι λογική και εποικοδομητική στάση και να υπάρχουν συνεχώς ανοιχτοί δίαυλοι επικοινωνίας.\nΚαι φυσικά δεν ξέχασε να κάνει και… παζάρι και να «προσφέρει» διάλογο αν δεν επιβληθούν κυρώσεις στην Τουρκία. Αναφερόμενος στην επικείμενη Σύνοδο Κορυφής όπου θα εξεταστεί το ζήτημα των κυρώσεων, ο Ερντογάν είπε στον Μακρόν πως περιμένει «μια εποικοδομητική στάση που ενισχύει τον διάλογο και τη συνεργασία. Θα είναι σημαντική για τη δημιουργία δυνατοτήτων επίλυσης των περιφερειακών προβλημάτων».\nΠες "Χρόνια Πολλά" στη Δήμητρα και το Δημήτρη με -50% σε επώνυμα καλλυντικά και αρώματα!


Πελασγία: Και όμως, μπαίνουμε σε προεκλογική περίοδο\nΚαι όμως, μπαίνουμε σε προεκλογική περίοδο\nΗ επικοινωνιακή διαχείριση του δεύτερου κύματος της ελληνικής κρίσης που άρχισε το 2015 έχει αποδειχθεί σωτήρια για την κυβερνητική πλειοψηφία. Η τακτική της απόλυτης αντιστροφής της πραγματικότητας έχει λειτουργήσει ως σωσίβιο για «ναυάγια» που θα προκαλούσαν δέος και πανικό σε προηγούμενες κυβερνήσεις. Καθώς μπαίνουμε στο τρίτο κύκλο διαπραγμάτευσης μετά τις εκλογές του Σεπτεμβρίου του 2015 μένει πλέον να δούμε πότε η επικοινωνιακή διαχείριση θα αγγίξει τα όριά της φανερώνοντας την απουσία στρατηγικού σχεδίου.\nΑς δούμε τι έχει προηγηθεί:\nΟι χειρισμοί κατά το πρώτο εξάμηνο του 2015 δεν εμπόδισαν την επανεκλογή των ΣΥΡΙΖΑ-ΑΝΕΛ στις εκλογές του Σεπτεμβρίου της ίδιας χρονιάς. Παρά τη ζημιά στην οικονομία από τα νέα μέτρα, το μνημόνιο, τα capital controls, την παράταση της ύφεσης και την αχρείαστη ως τον Ιανουάριο του 2015 ανακεφαλαιοποίηση των τραπεζών (εξελίξεις με κόστος 100 δισ. ευρώ κατά τον ESM) η κυβέρνηση εξασφάλισε με άνεση μια νέα λαϊκή εντολή.\nΣτην παρούσα θητεία της, μετά τη νίκη του Σεπτεμβρίου του 2015, οι ΣΥΡΙΖΑ-ΑΝΕΛ έχουν καταφέρει να διαχειριστούν επικοινωνιακά δύο γύρους διαπραγμάτευσης οι οποίοι παρήγαγαν πολύ αρνητικά αποτελέσματα για την οικονομία. Κοντολογίς με\nτην ίδια μέθοδο: το μαύρο άσπρο και… «τους είδαμε και τους άλλους».\nΣυνοπτικά, στους δύο κύκλους τον διαπραγματεύσεων μετά τον Σεπτέμβριο του 2015 εκτυλίχθηκαν τα εξής:\nΣτην πρώτη αξιολόγηση, από τον Οκτώβριο του 2015 ως τον Μάιο του 2016, η σημαία της διαπραγμάτευσης ήταν η αντίσταση στην περικοπή των συντάξεων. Μιλώντας στην ΕΡΤ τον Δεκέμβριο του 2015 ο Πρωθυπουργός διαβεβαίωνε ότι δεν θα υπάρξει νέα μείωση και απαντούσε στη δυσπιστία των δημοσιογράφων με τα εξής: «Δηλαδή, τι θέλετε να κάνω; Να βγάλω το σακάκι μου να σας το δώσω;» ( http://primeminister.gr/2015/12/08/14413). Τελικά η αξιολόγηση έκλεισε τον Μάιο του 2016 με το Υπερταμείο, τις εισφορές του Ασφαλιστικού Κατρούγκαλου και σειρά νέων φόρων. Η καθυστέρηση κράτησε το 2016 την οικονομία στο μηδέν. Η πολιτική επιλογή των ασφυκτικά υψηλών εισφορών μπας και αποτραπούν οι νέες μειώσεις στις συντάξεις αποδείχθηκε λανθασμένη. Οι εισφορές Κατρούγκαλου «έπνιξαν» τους μεσαίους επαγγελματίες αλλά η κυβέρνηση, παρότι έκοψε και το ΕΚΑΣ, υποστήριξε ότι πρόκειται για αναδιανομή πλούτου υπέρ των ασθενέστερων.\nΣτην δεύτερη αξιολόγηση, από τον Οκτώβριο του 2016 ως τον Ιούνιο του 2017 η σημαία της διαπραγμάτευσης ήταν η συμμετοχή της χώρας στην ποσοτική χαλάρωση (QE) ώστε να ενισχυθούν με ρευστότητα οι τράπεζες και να στηρίξουν την ανάκαμψη. Κοντά στο φίνις, τον Μάιο του 2017, η αναδιάρθρωση του χρέους έγινε ο υπέρτατος στόχος: «Ίσως αναγκαστώ να φορέσω γραβάτα» έλεγε ο κ. Τσίπρας. Με ανεβασμένο ηθικό και περιμένοντας τα καλά νέα η κυβερνητική πλειοψηφία ψήφισε νέα μείωση συντάξεων και αφορολόγητου για τη διετία 2019-2020. Τελικά δεν πήραμε τίποτα από τα δύο (ούτε το QE, ούτε το χρέος) αλλά το Μαξίμου παρουσίασε την εξέλιξη ως επιτυχία.\nΚάπως έτσι φτάσαμε ως εδώ και μέχρι τον Αύγουστο του 2018 θα παρακολουθήσουμε τον τρίτο και καθοριστικό κύκλο. Στη στροφή για την τελική ευθεία η κυβέρνηση βάζει ξανά στο μίξερ την επικοινωνιακή διαχείριση με τους τακτικισμούς. Η σημαία είναι αυτή τη φορά είναι η καθαρή έξοδος από το μνημόνιο «με το σπαθί μας» τον Αύγουστο του 2018. Η δοκιμαστική επαφή με στις αγορές τον Ιούλιο ήρθε να ενισχύσει το νέο αφήγημα και δεν αποκλείεται να δούμε μια ακόμη στις αρχές Οκτωβρίου.\nΌμως στο Μαξίμου γνωρίζουν ότι το λεγόμενο clean exit, η έξοδος από το Μνημόνιο χωρίς πλαίσιο εποπτείας με όρους και προϋποθέσεις (conditionality) είναι απίθανο να συμβεί. Το μήνυμα έχει ήδη φτάσει στην Αθήνα από τις Βρυξέλλες ενώ στο υπουργείο Οικονομικών το έχουν πάρει απόφαση και τηρούν αποστάσεις από τη ρητορική του Πρωθυπουργού.\nΟ κ. Τσίπρας τοποθέτησε για άλλη μια φορά τον εαυτό του ανάμεσα στη ρήξη και στην κυβίστηση εφόσον και ο ίδιος δηλώνει ότι οτιδήποτε λιγότερο το clean exit ισοδυναμεί με «κεκαλυμμένο Μνημόνιο». Την απόφασή του βαραίνουν δύο δεδομένα. Πρώτον, γνωρίζει ότι είναι πλέον ο μακροβιότερος μνημονιακός Πρωθυπουργός. Δεύτερον, αν επιλέξει την κυβίστηση και υπογράψει ένα ακόμη Μνημόνιο θα γίνει και ο μοναδικός Πρωθυπουργός που θα έχει υπογράψει δύο.\nΠαρά την έφεση στις στροφές 180 μοιρών εύκολη λύση για το πρόβλημα δεν υπάρχει. Αν βάλει την υπογραφή του σε δεύτερο σερί Μνημόνιο το μαγικό φίλτρο της αντιστροφής της πραγματικότητας («δεν είναι Μνημόνιο είναι κάτι άλλο») πιθανότατα θα έχει εξαντλήσει την ισχύ του. Επειδή το γνωρίζει, δεν αποκλείεται καθόλου να πάμε σε εκλογές μέχρι τις αρχές του επόμενου καλοκαιριού πριν από το κρίσιμο όριο του Αυγούστου του 2018 όταν αναγκαστικά θα πρέπει να λάβει μια απόφαση.\nΜε την έναρξη της τρίτης αξιολόγησης το δεύτερο δεκαήμερο του Οκτωβρίου μπαίνουμε εκ των πραγμάτων σε μια άτυπη και αργόσυρτη προεκλογική περίοδο.


Συμβόλαια μετά τις εκλογές | Η Εφημερίδα των Συντακτών\nΧθες έγινε στην ουσία σύγκληση της Γ.Σ. των μετόχων της ΕΡΤ, δηλαδή του υπουργού Οικονομικών Ευκλείδη Τσακαλώτου, του υπουργού Ψηφιακής Πολιτικής Νίκου Παππά και της υπουργού Πολιτισμού Μυρσίνης Ζορμπά, με τη συμμετοχή του προέδρου του Δ.Σ. της ΕΡΤ, Ιωάννη Δρόσου, και την παρουσία του πρωθυπουργού Αλέξη Τσίπρα. Εκεί δόθηκε η έγκριση για την υπογραφή των συμβάσεων.\nΩστόσο σύμφωνα με σχετική ανακοίνωση, το επόμενο βήμα, που είναι η έγκριση από το Δ.Σ. της ΕΡΤ, πάει για μετά τις εκλογές. Θυμίζουμε πως αν και όταν γίνει αυτό, μετά θα πρέπει να τροποποιηθεί και ο προϋπολογισμός της ΕΡΤ, με υπογραφή του υπουργού Οικονομικών. Μιλάμε βέβαια για τη νέα κυβέρνηση.\nΟπως αναφέρθηκε και στο χθεσινό ρεπορτάζ, μετά και την εξέλιξη με την ΑΕΚ που ανεβάζει το συνολικό κόστος ακόμη περισσότερο, ήταν πολύ δύσκολο να κλείσει το ζήτημα πριν από τις εκλογές κι αυτό τελικά έγινε. Το πιθανότερο είναι πως και με την επόμενη κυβέρνηση θα υπογραφούν οι συμβάσεις των ΠΑΕ των δύο κατηγοριών, που προβλέπονται βάσει της αναδιάρθρωσης. Για την ΑΕΚ και τον ΠΑΟΚ όμως, θα πρέπει να περιμένουμε...


Παραβιάσεις; - Σελίδα 2 - freestuff.gr\nΔημοσίευση από hliast » 30 Μάιος 2012 14:16\nhliast έγραψε: μεσα σε ενα 6 μηνο εφτασε 5πλασιος ο αριθμος των affiliate\nΝομιζω πως δεν πολλαπλασιαστηκε τοσο πολυ. Μετα απο εκεινο το τριη,μερο που ειχε προβλημα η πλατφορμα ξαφνικα ενω οι καινουριοι επρεπε να παιρνουν id πχ στην linkwise ~3500 πήραν ~13500.\nενταξει μπορει να ειμουνα υπερβολικος στο 5πλασιος αλλα απο 2500 περιπου μεσω ορο πριν 6 μηνες ειμαστε στης 14600 + τωρα\nολοι αυτοι (του τελευταιου 6 μηνουν) κατα την ταπεινη μου αποψη\nεχο την εντυποση οτι δεν ξερουν πραγματικα πως τι και που να προωθισουν\nεγω 1.5 χρονο μετα ακομα ρωταω (εμενα μου πειρε αρκετο καιρο να συντονιστο, φαντασου αυτοι ,οχι οτι τα ξερω ολα τωρα ,αλλα λεμε )που σημαινει\nπως αρκετοι απο αυτους διαβασαν - ειδαν, βγαλε χρημα ευκολα , βγαλε χρημα κανοντας αναρτησεις , βγαλε χρημα εαν εχεις facebook , βγαλε χρημα ,βγαλε χρημα........\nπως να βγαλουνε του ειπε κανης?\nκαι συνεχιζω κατα την γνωμη μου καλο θα ητανε να γινεται μια αυστηρη παρατιριση\nκαι ενημεροση για το τι σημενη ο ορος Incentivized Traffic\nσε ολους και σε οσους εχουνε προκιψη σε παραβαση να αφαιρεθουν τα κερδισμενα\nτον τελευταιου διαστιματος κανοντας μια συκριση της κινισης των εσοδον\nαντι να γινεται μια διαγραφη σε εναν που ειδε καπου βγαλε χρημα ευκολα\nχωρις να του πεις πως να το βγαλη αυτο το χρημα το ευκολο\nοταν βλεπη ξαναλεω τον ταδε τελεια τζιαρ που ξερη πως να βγαλη χρημα ευκολα\nπου ξερη γιατι ειναι χρονια στην κινιση που ξερει να διαχιριζεται της διαφιμισεις του\nνα υποκιπτη σε παραβαση και να ειναι η εξερεση\nτι να κανη ? κανη το ιδιο που κανη και ταδε τελεια τζιαρ που ειναι στης εξερεσεις\nΔημοσίευση από vortalifer » 30 Μάιος 2012 14:57\nhliast έγραψε: βγαλε χρημα ευκολα , βγαλε χρημα κανοντας αναρτησεις , βγαλε χρημα εαν εχεις facebook , βγαλε χρημα ,βγαλε χρημα........\nΟ κανόνας είναι ένας και νομίζω οτι είναι απλός:\nΚάθε κίνηση που κάνει ο χρήστης ( κλικ, lead, sale) θα πρέπει να την γνωρίζει, να συναινεί και να είναι χωρίς παράπλευρα οφέλη.\nΑυτό νομίζω ότι καλύπτει και τα cookies stuffing και τα Pop up Και τα iframes και το κάνε κλικ εδώ και κέρδισε ένα διαστημόπλοιο.\nΑν υπάρχουν εξαιρέσεις θα υπάρχουν στα σχόλια του κάθε προγράμματος...\nΤώρα καλή είναι η σύσταση αλλά σε περιπτώσεις παραπλάνησης νομίζω το ban επιβάλλεται.\nΔημοσίευση από ClickBanner » 30 Μάιος 2012 15:18\nΕίναι γεγονός ότι περιπτώσεις fraud, δηλαδή περιπτώσεις παραβίασης των κανόνων στο affiliate marketing είναι συχνό φαινόμενο στο εξωτερικό αλλά και στην Ελλάδα.\nΤο γρήγορο ευκαιριακό κέρδος είναι όμως ο στόχος για μερικούς affiliate συνεργάτες.\nΓια αυτό και εμείς κάνουμε καθημερινούς ελέγχους για την διασφάλιση της ποιότητας των εγγραφών ή των κλικς. Η πλατφόρμα μας υποστηρίζει και την ανάλογη διαχείριση αυτών των παραβιάσεων, αλλά επιπλέον, έχουμε αναπτυξει ειδικά εργαλεία για την ανεύρεση αυτών των παραβάσεων αλλά και την διαχείρισή τους, με αποτέλεσμα να έχουμε απομακρύνει από το δίκτυο πολλούς affiliate συνεργάτες.\nΤο κύριο μελημά σας δεν θα έπρεπε να είναι το ποιός και πώς παραβαίνει τους όρους, αλλά πώς εσείς θα αυξήσετε την απόδοσή σας και θα κερδίσετε περισσότερα χρήματα.\nΗ ποιότητα των εγγραφών ή των κλικς είναι ένας από τους σημαντικότερους παράγοντες για την επιτυχία μιας καμπάνιας τόσο για τον διαφημιζόμενο αλλά και για τους affiliate συνεργάτες μας.\nΤο θέμα με το incentivized traffic δηλαδή την παροχή κινήτρων στις καμπάνιες είναι το εξής:\nΑν ο χρήστης Α. έχει ως χόμπυ τα ηλεκτρονικά παιχνίδια και κάνει εγγραφή στο παιχνίδι επειδή του άρεσαν τα γραφικά και η ιστορία, παίζει συχνά και αγοράζει μονάδες για να αναπτυχθεί στο παιχνίδι. Αυτός ο χρήστης λοιπόν είναι τακτικός, και αποφέρει κέρδη πίσω στον διαφημιζόμενο αφού αγοράζει credits/ μονάδες για να προχωρήσει επίπεδο. Οπότε ο διαφημιζόμενος θα έχει κέρδος από τον χρήστη Α και θα έχει καλύψει το κόστος που έδωσε στον affiliate.\nΑν ο χρήστης Β. που δεν του αρέσουν τα παιχνίδια, αλλά δεί κάπου στο ιντερνετ ότι μπορεί να κέρδισει ένα ταξίδι στο Παρίσι απλά κάνοντας μια εγγραφή σε ένα παιχνίδι, εκείνος θα γραφτεί για να κερδίσει το ταξίδι στο Παρίσι και ΟΧΙ γιατί του αρέσει το παιχνίδι. Το πιο πιθανό είναι να μην δοκιμάσει καν να παίξει, αφού δεν το ενδιαφέρει καθόλου. Οπότε αυτός ο χρήστης δεν θα αποφέρει κέρδη στον διαφημιζόμενο. Άρα ο διαφημιζόμενος χάνει τελείως το ποσό που έδωσε στον affiliate.\nΕπομένως, σε γενικές γραμμές ΔΕΝ συμφέρει στους διαφημιζόμενους να κίνηση και εγγραφές από παροχή κινήτρων, αφού είναι χαμηλής ποιότητας παίκτες/χρήστες.\nΓια αυτό σας προτείνουμε να διαβάζετε πολύ προσεκτικά τους όρους προώθησης της κάθε καμπάνιας αλλά και του δικτύου μας.\nΚαι κάτι ακόμα, επειδή η ποιότητα του traffic μπορεί να υπολογιστεί, όσοι φέρνετε πολύ καλή ποιότητα εγγραφών ή κλικ, μπορεί να έχετε και επιπλέον bonus επιβράβευσης!\nΓια οποιαδήποτε διευκρίνηση ή πληροφορία για μεθόδους προώθησης, σας παρακαλούμε να επικοινωνείτε μαζί μας είτε μέσω email είτε τηλεφωνικά.\nΚαι βέβαια, θα χαρούμε να τα συζητήσουμε και απο κοντά, κάθε Πέμπτη 10 με 12 το πρωί, στα Open Office events που διοργανώνουμε (Δηλώστε συμμετοχή από εδώ)\nΔημοσίευση από dimtris155 » 30 Μάιος 2012 15:25\nClickBanner έγραψε: Το κύριο μελημά σας δεν θα έπρεπε να είναι το ποιός και πώς παραβαίνει τους όρους, αλλά πώς εσείς θα αυξήσετε την απόδοσή σας και θα κερδίσετε περισσότερα χρήματα.\nΣυμφωνώ σε μεγάλο βαθμό με τα λεγόμενά σου, αλλά όχι με το παραπάνω.\nΕίναι και δικό μας μέλημα, γιατί αν κάποιοι πελάτες την πατήσουν με τους επιτήδειους, τότε θα ακούνε affiliate marketing και θα τρέχουν να κρυφτούν.\nΚαι αυτό θα ζημιώσει όλους μας.\nΔημοσίευση από ClickBanner » 30 Μάιος 2012 15:33\nΓια αυτό και όπως έχουμε αναφέρει παραπάνω, μόλις δείτε κάτι "περίεργο" να επικοινωνείτε αμέσως μαζί μας για να επιληφθούμε του θέματος αμέσως!\nΔημοσίευση από cordis » 30 Μάιος 2012 15:42\nhliast έγραψε: ενταξει μπορει να ειμουνα υπερβολικος στο 5πλασιος αλλα απο 2500 περιπου μεσω ορο πριν 6 μηνες ειμαστε στης 14600 + τωρα\nείπαμε... μετά το 3ημερο που ήταν όλοι down πήγαμε 10000+ στα ID... οπότε τώρα είναι 4600 κατά τα λεγόμενά σου.\nΔημοσίευση από hliast » 30 Μάιος 2012 16:25\nφιλε μου εχω την εντυποση πως δεν καταλαβες τι εχω γραψη\nλεω πως αρκετοι εχουνε γραφτη ως affiliate στα δικτυα\nβλεπωντας καπου εδω θα βγαλης χρημα ευκολα , εχεις facebook ? ελα εδω θα βγαλης χρημα ευκολα! βγαλε χρημα ευκολα κανοντας αναρτησης δες εδω , εχουνε υποστη ας το πουμε ενα ελεφρος πλισιμο εγκεφαλου οτι εαν ερθεις εδω (το εδω εννωο να γινης affiliate σε οπιοδηποτε δικτυο αρα το ξεκινιμα ερχεται απο αυτους που γραφουν affiliate αβερτα απο τα id ετσι για να λενε οτι φερνουν κοσμο )θα βγαλης και χρημα\nαυτον που τους λες ελα εδω να γινης affiliate να βγαλης χρημα ευκολα απο αναρτησης\nτου εξιγισε κανης πως να βγαλη χρημα ευκολα? οχι ! το βαζης μεσα και οτι βγη !\nμετα αυτος βλεπη το ταδε τελεια τζιαρ και λεει(o ταδε τελεια τζιαρ )\nκανε αυτο γιατι θα ετσι ετσι ετσι\nλεει τωρα ο αλλος ναι ρε κοιτα ο ταδε τελεια τζιαρ ετσι προωθει της διαφημισης η τα παιχνιδια κατσε να το κανω και εγω\nαφου το κανη και αυτος και δεν το εχουνε πει τιποτα ,σιγα εμενα θα δουνε στο facebook\nδιξε ,κανε παρατιριση ,συνορφοσοτον με τους κονονισμους μην το καταδικαζης\nαστον να αγονιστη και αυτος μην κανης εξερεσης επειδη ειναι πλανοδιος\nκαι δεν ειναι τζιαρ\nΔημοσίευση από tads » 30 Μάιος 2012 16:28\n( Μία παράκληση\nΒάλε firefox και βάλε αυτό το plugin : https://addons.mozilla.org/en-US/firefo ... ictionary/ )\nΆρα λες ότι υπάρχει κάποιο site που παραβιάζει τους κανόνες αλλα κάνουν τα στραβά μάτια τα δίκτυα?\nΔημοσίευση από hliast » 30 Μάιος 2012 16:41\nλεω να εχουμε ολοι την ιδια αντιμετοση\nειμασται ολοι ισιοι και οι πλανιοδιοι και οι gr και οι com κ.λ.π\nπιο ειναι το σωστο κατα την γνωμη μου λεω\nεαν παριαβιαζη ενας πλαδιος τους ορους και βγαινη εκτος του προγραμματος\nνα βγη και ο τζιαρ εκτος να μην γινεται εξερεσης αυτο ειπα\nοχι παρατιριση στο τζιαρ και διαγραφη στον πλανοδιο\nκαι για να μην παρεξιγιθω δεν εχο καμια σχεση με τους affiliate που διαγραφτικαν\nουτε τους ειχα στυλει εγω ουτε τους ξερω !\nαπλα την γνωμη μου λεω κατα την δικια μου ταπινη αποψη πιο ειναι το σωστο\ntads έγραψε: ( Μία παράκληση\nαπο ορθογραφια σκιζω ) το ξερω σορρυ\nΔημοσίευση από cordis » 30 Μάιος 2012 18:31\nτι είναι "πλαδιος";\nγια να τα λες όλα αυτά θα έχεις και παραδείγματα φαντάζομαι...\nαν μπορείς βάλτο αυτό https://addons.mozilla.org/en-US/firefo ... ictionary/\nγιατί δυσκολεύομαι να καταλάβω αρκετές λέξεις..\nκι εγώ δεν ξέρω καθόλου ορθογραφία, αλλά με αυτό τουλάχιστον κάνω κάτι...\nΔημοσίευση από hliast » 30 Μάιος 2012 18:49\ncordis έγραψε: τι είναι "πλαδιος";\nεντάξει το κατέβασα\nλέω να εχουμε ολοι την ίδια αντιμετώπιση\nαξίζουμε όλοι την ίδια αντιμετώπιση\nεάν παραβιαζη ένας τους όρους που δεν έχει σελίδα (αυτόν εννοώ πλανόδιο ) και διαγράφεται από κάποιο δίκτυο το ίδιο να συνβη\nκαι σε αυτών που έχει σελίδα σε τζιαρ και να μην γίνεται εξαίρεση\nοχι παρατιριση στο τζιαρ επειδή έχει σελίδα και στον απλό affiliate που πολεμάει απο το\nfacebook αμέσως διαγραφή\nαπλα την γνωμη μου λεω κατα την δικια μου ταπινη αποψη πιο ειναι το σωστό\nΔημοσίευση από fiskilis » 31 Μάιος 2012 00:55\nΝεα παραβιαση ορων στο sex(-)mama(.)blogspot(.)com (εχει ενημερωθει το δυκτιο)\nΔημοσίευση από fAzer » 31 Μάιος 2012 02:57\nΕιχα διαφημισεις σε 20 sites.\nΕτρεξα διαφημιση στο fb για 2 μερες και μετα μου διεγραψαν ολες τις προμηθειες επειδη 1 site δεν ηταν συμφωνο με την πολιτικη. Αυτο το site ειχε φερει περιπου το 1-2% των κερδων.\nΕπισης μου ειπαν οτι οι επισκεψεις δεν ηταν ποιοτικες. Εγω χρησιμοποιησα κειμενα απο αυτα που υπαρχουν ηδη μεσα στο δικτυο.\nΔεν πηρα περισσοτερες λεπτομεριες ουτε γιατι παραβιαζε αυτο το site μου την πολιτικη τους, ουτε γιατι διεγραψαν ολες τις προμηθειες εξ αιτιας ενος site που τελικα ειχε αποδωσει το 1-2% των κερδων (ακομη και εαν τελικα ειχαν δικαιο).\nΥπ΄οψιν δεν πρεπει να αφορα τον affiliate η ποιοτητα των επισκεψεων οταν προωθει κατι με βαση δημιουργικα η κειμενα που εχετε στο δικτυο σας. Ας πιασει ο διαφημιζομενος να κανει κατι σοβαρο για να εχει πελατες. Και παλι εαν δεν βγαζει τα χρηματα που ξοδευει για τις διαφημισεις αυτο ειναι παλι δικο του προβλημα.\nΕχω κρατησει screenshots κλπ απο το θεμα και οταν/εαν αποφασισω να παιξω παλι ψηλα μπαλα και εαν και τοτε γινει το ιδιο θα χαλασουμε τις καρδιες μας.\nΔημοσίευση από adiaforosgr » 31 Μάιος 2012 04:56\nfAzer τι φάση; Ανοικτό μέτωπο και με τα affiliate networks μετά το Google?\nΔημοσίευση από trisstann » 31 Μάιος 2012 12:45\nπαιδια να ρωτησω κατι... δεν ξερω αν πρεπει να ρωτησω σε αυτο το thread αν οχι sorry...\naffiliate links απο σελιδες μας που ειναι nofolow τα κερδη απο τις πωλησεις τα παιρνουμε κανονικα? ευχαριστω


Οι τροφές που πρέπει να τρώτε για υγιή μαλλιά | Cretalive ειδήσεις\n25 ΟΚΤΩΒΡΙΟΥ 2021 / 07:44\nΠοια τα οφέλη τους\nΌταν σκεφτόμαστε τρόπους να κάνουμε τα μαλλιά μας πιο υγιή, τείνουμε να εστιάζουμε στο τριχωτό της κεφαλής μας ή στα ίδια τα μαλλιά. Ωστόσο, το πραγματικό μυστικό για να διατηρείτε τα μαλλιά σας γεμάτα και δυνατά μπορεί να βρίσκεται όχι στο τριχωτό της κεφαλής σας, αλλά στο τί τρώτε. Γι’ αυτό και παρακάτω θα βρείτε τις τροφές που πρέπει να καταναλώνετε για να αποκτήσετε ή να διατηρήσετε τα μαλλιά σας υγιή.\nΤο αβοκάντο είναι ένα δημοφιλές φρούτο που προωθείται για τα οφέλη του στην υγεία. Και σύμφωνα με το Healthline, μπορεί να βοηθήσει στο σώμα σας με δύο συγκεκριμένα θρεπτικά συστατικά που χρειάζεται για να αποφύγει (ή τουλάχιστον να μειώσει) την τριχόπτωση και να προωθήσει την ανάπτυξη των μαλλιών. Και είτε το πιστεύετε είτε όχι, ένα από αυτά τα θρεπτικά συστατικά είναι το λίπος. Τα αβοκάντο είναι γεμάτα υγιή λιπαρά οξέα, τα οποία το σώμα σας χρησιμοποιεί για να δημιουργήσει τα κύτταρά του, συμπεριλαμβανομένων των τριχωτών κυττάρων. Έτσι, εάν δεν παίρνετε αρκετό από αυτό το είδος λίπους στη διατροφή σας, μπορεί να χάσετε μαλλιά.\nΕκτός από τα λιπαρά οξέα, τα αβοκάντο είναι επίσης γεμάτα με βιταμίνη Ε, με έρευνες να έχουν δείξει, σύμφωνα με το healthdigest.com, ότι μπορεί να ενθαρρύνει την ανάπτυξη νέας τρίχας. Συγκεκριμένα, η βιταμίνη Ε λειτουργεί ως αντιοξειδωτικό, στοχεύοντας τις ελεύθερες ρίζες στο σώμα που μπορεί να βλάψουν τα κύτταρα και τους ιστούς. Η αύξηση της κατανάλωσης βιταμίνης Ε μπορεί να βοηθήσει τα κύτταρα του δέρματος στο τριχωτό της κεφαλής σας να παραμείνουν υγιή, και αυτά με τη σειρά τους να βοηθήσουν τα μαλλιά σας να παραμείνουν δυνατά.\nΤα έντερά σας είναι γεμάτα με βακτήρια που ονομάζονται προβιοτικά -και αυτά είναι καλά βακτήρια που είναι απαραίτητα για τις λειτουργίες του πεπτικού και του ανοσοποιητικού σας συστήματος. Έρευνα από το Ινστιτούτο Τεχνολογίας της Μασαχουσέτης (MIT) διαπίστωσε ότι τα προβιοτικά μπορεί να βοηθήσουν στην αποφυγή φλεγμονής των ανώτερων στρωμάτων του δέρματός σας, γεγονός που μπορεί να οδηγήσει σε ισχυρότερα, πληρέστερα θυλάκια τρίχας, αναφέρει το healthdigest.com. Δεδομένου, λοιπόν, ότι το γιαούρτι περιέχει επίσης προβιοτικά, μπορεί να βοηθήσει στην υποστήριξη αυτών των βοηθητικών βακτηρίων στο έντερο, προωθώντας με τη σειρά του υγιή μαλλιά.\nΕνώ το γιαούρτι γενικά μπορεί να είναι ωφέλιμο για εσάς, προτιμήστε το στραγγιστό με υψηλή περιεκτικότητα σε πρωτεΐνη, η οποία το καθιστά ιδιαίτερα καλό για τα μαλλιά σας. Επιπλέον, το γιαούρτι αποτελεί μια καλή πηγή παντοθενικού οξέος ή βιταμίνης Β5, η οποία όχι μόνο μπορεί να βοηθήσει στη χοληστερόλη και τη ρευματοειδή αρθρίτιδα, αλλά είναι επίσης καλή για την κυκλοφορία σας, αναφέρει το healthdigest.com. Και όσο καλύτερα λειτουργεί το κυκλοφορικό σας σύστημα, τόσο περισσότερο αίμα ταξιδεύει στο τριχωτό της κεφαλής σας μεταφέροντας θρεπτικά συστατικά που υποστηρίζουν την ανάπτυξη των μαλλιών σας.\nΤα αβγά περιέχουν μια ποικιλία θρεπτικών συστατικών που χρειάζεται το σώμα σας για να διατηρήσει τα μαλλιά σας υγιή και γεμάτα. Όπως εξηγεί το healthdigest.com, τα αβγά είναι γεμάτα πρωτεΐνη, η οποία είναι ζωτικής σημασίας για τα μαλλιά σας. Θυμηθείτε, τα μαλλιά σας είναι κατασκευασμένα από πρωτεΐνη, οπότε η μη επαρκής πρόσληψη μπορεί να έχει ως αποτέλεσμα τα μαλλιά σας να μην μεγαλώνουν τόσο ή να πέφτουν εντελώς. Επιπλέον, τα αβγά είναι μια καλή πηγή μετάλλων ψευδάργυρου και σεληνίου, και τα δύο είναι σημαντικά για να διατηρήσετε τα μαλλιά σας δυνατά. Αλλά αναμφισβήτητα μια από τις πιο σημαντικές βιταμίνες που μπορούν να προσφέρουν τα αυγά στα μαλλιά σας είναι η Β7 (γνωστή και ως βιοτίνη).\nΓιατί η βιοτίνη είναι τόσο σημαντική για τα μαλλιά σας; Σύμφωνα με το healthdigest.com, μπορεί να υποστηρίξει την υγεία των μαλλιών σας με διάφορους τρόπους, συμπεριλαμβανομένου του να μην ξεθωριάζει το χρώμα των μαλλιών σας. Στην πραγματικότητα, η βιοτίνη μπορεί να βελτιώσει μια σειρά από ανησυχίες για τα μαλλιά για τις γυναίκες, από την τριχόπτωση έως το πάχος και τη λάμψη των μαλλιών. Και αν αυτό δεν είναι αρκετό, η βιοτίνη είναι επίσης καλή για την ενέργεια, καθώς και τον έλεγχο των επιπέδων σακχάρου στο αίμα σας.\nΦωτογραφία από Khusen Rustamov από το Pixabay\nΓυναίκα Μαλλιά Υγεία


Παρλάπιπας: Oruc Reis: Πέρασε τα όρια της ελληνικής υφαλοκρηπίδας – Άπλωσε καλώδια αλλά “δεν κάνει έρευνες”\nΣτο «ανατολικότερο σημείο της ελληνικής υφαλοκρηπίδας» εισήλθε το τουρκικό ερευνητικό σκάφος «Oruc Reis» με τα βοηθητικά σκάφη και\nμονάδες του τουρκικού Ναυτικού, αναφέρουν υψηλόβαθμες κυβερνητικές πηγές.\nΕίχε προηγηθεί η έκδοση νέας NAVTEX από την Τουρκία, απαντώντας στην αντι-NAVTEX που νωρίτερα είχε κοινοποιήσει η Αθήνα.\n“Πού το πάει η Τουρκία;”\nΤο ερώτημα που βρίσκεται στα χείλη όλων είναι πόσο αποφασισμένη να τραβήξει το σχοινί είναι η Άγκυρα.\nΤο γεγονός πως -όπως υποστήριξε ο Μεβλούτ Τσαβούσογλου- την εντολή για την έξοδο του Oruc Reis έδωσε ο Ταγίπ Ερντογάν, μάλλον δείχνει πως “τα παίζει όλα για όλα”.\nΣτόχος της όχι μόνο να αμφισβητήσει τα κυριαρχικά δικαιώματα της Ελλάδας, αλλά και να την σύρει σε έναν διάλογο από θέση ισχύος.


Instagram Yvonne Bosnjak\nΟι αλλαγές στα μαλλιά των διασήμων συνεχίζονται. Άλλες είναι μεγάλες και θεαματικές και άλλες πιο διακριτικές. Τώρα σε αυτή τη λίστα μπαίνει και η Υβόννη Μπόσνιακ που έβαψε τα μαλλιά της και η αλλαγή είναι και μεγάλη και εντυπωσιακή. Η Υβόννη δεν είναι πια ξανθιά. Και αποδεικνύει ξανά πως είναι πανέμορφη ό,τι κι αν κάνει.\nΠριν από περίπου 8 μήνες, η Υβόννη Μπόσνιακ άρχισε να ανοίγει σταδιακά τα σκούρα καστανά μαλλιά της, στα οποία έμενε πιστή για αρκετά χρόνια. Η μεγάλη αλλαγή ξεκίνησε να γίνεται με highlights στα μαλλιά της, μέχρι να φτάσει σε ένα αρκετά ανοιχτό ξανθό hairlook που φώτιζε τέλεια τα μάτια της και ταίριαζε ιδανικά με την επιδερμίδα της. Και μάλιστα τα «απόλαυσε» δοκιμάζοντας ultra fresh hairstyles μέσα σε αυτό το διάστημα. Τώρα, η κριτής του «Style Me Up» αποφάσισε να κάνει ξανά μία μεγάλη αλλαγή και πλέον τα ξανθά μαλλιά της ανήκουν στο παρελθόν.\nΜάλιστα, στα τέλη του Δεκεμβρίου μάς είχε προετοιμάσει για αυτή την αλλαγή, όταν δημοσίευσε μία φωτογραφία της με καστανά μαλλιά. «Στο τέλος μία μελαχρινή κερδίζει πάντα; Όχι; Μελαχρινή ή ξανθιά;» έγραφε τότε στη λεζάντα της.\nΗ Υβόννη Μπόσνιακ με ξανθά μαλλιά\nΥβόννη Μπόσνιακ: Ο τέλειος κότσος της για τις bad hair days σου\nΗ Υβόννη είναι και πάλι μελαχρινή\nΗ Υβόννη Μπόσνιακ έβαψε τα μαλλιά της σε μία σκούρα καστανή απόχρωση που πλέον μπορεί να καθιερωθεί ως το signature hairlook της. Το μήκος των μαλλιών της φτάνει λίγο κάτω από τους ώμους της. Είναι χωρισμένα στη μέση και κυματιστά.\nΗ Υβόννη έχει «ενισχύσει» τη μεγάλη αλλαγή στο hairlook της με κόκκινο κραγιόν στο μακιγιάζ της και χρυσούς κρίκους.\nΗ ίδια μοιράστηκε την αλλαγή στην απόχρωση των μαλλιών της στον προσωπικό της λογαριασμό στο Instagram. Στη λεζάντα έβαλε απλά ένα emoji, το μελαχρινό κορίτσι. Στα σχόλια που έλαβε για τη φωτογραφία της φαίνεται πως οι περισσότεροι followers της την προτιμούν μελαχρινή. Η αλήθεια είναι πως ό,τι κι αν κάνει είναι πανέμορφη.


Βρέθηκε ο πιο καυτός εξωπλανήτης του σύμπαντος\nΑρχική Διάστημα Βρέθηκε ο πιο καυτός εξωπλανήτης του σύμπαντος\n16 Αυγούστου 2018 - 13:22\nΕυρωπαίοι επιστήμονες βρήκαν ότι ένας γιγάντιος εξωπλανήτης είναι τόσο καυτός -η θερμοκρασία του ανέρχεται σε 4.300 βαθμούς Κελσίου-, ώστε στην ατμόσφαιρά του είναι δυνατόν να ανιχνευτούν εξαερωμένα μέταλλα, σίδηρος και τιτάνιο.\nΠρώτη φορά ανιχνεύονται τέτοια βαριά μέταλλα σε πλανήτη πέρα από το ηλιακό μας σύστημα.\nΑποτελείται κυρίως από υδρογόνο και πιθανώς διαθέτει ένα μικρό στερεό πυρήνα.\nΕίναι ο πιο καυτός εξωπλανήτης που έχει βρεθεί μέχρι σήμερα -πιο καυτός ακόμη και από μερικά άστρα- και ο πρώτος στην ατμόσφαιρα του οποίου βρέθηκαν σίδηρος και τιτάνιο. Ο Ήλιος μας έχει θερμοκρασία περίπου 6.000 βαθμών Κελσίου, αλλά άλλα άστρα είναι αρκετά ψυχρότερα.\nΌμως, η θερμοκρασία του άστρου KELT-9 -του μητρικού άστρου του εξωπλανήτη- ξεπερνά τους 10.000 βαθμούς Κελσίου.\nΟ τεράστιος εξωπλανήτης-κόλαση -όπου είναι απίθανο να υπάρχει κάποια μορφή ζωής- έχει τριπλάσια μάζα και διπλάσια διάμετρο από τον Δία, το γίγαντα του δικού μας ηλιακού συστήματος.\nΕίναι τόσο καυτός, επειδή αντίθετα από τον Δία, που ακολουθεί μακρινή τροχιά από τον Ήλιο, περιφέρεται υπερβολικά κοντά στο μητρικό άστρο του KELT-9.\nΚινείται γύρω από το άστρο του 30 φορές κοντύτερα απ’ ό,τι η Γη γύρω από τον Ήλιο, γι’ αυτό διαγράφει μια πλήρη περιφορά μέσα σε μόνο 36 ώρες (η διάρκεια του έτους του), με την ίδια πάντα πλευρά του να είναι στραμμένη στο άστρο του (σε αυτή τη σκοτεινή πλευρά του η θερμοκρασία εκτιμάται ότι είναι περίπου η μισή, δηλαδή 2.000 βαθμοί Κελσίου).\nΟ σίδηρος είναι ένα από τα πιο άφθονα στοιχεία στο σύμπαν, αλλά είναι δύσκολο να ανιχνευτεί σε πιο ψυχρά περιβάλλοντα, επειδή τα άτομά του συνήθως παγιδεύονται μέσα σε άλλα μόρια.\nΌμως, στην περίπτωση του KELT-9b, επειδή έχει τόσο υψηλές θερμοκρασίες, δεν συμπυκνώνονται νέφη στην ατμόσφαιρά του, πράγμα που επιτρέπει στα μεμονωμένα μόρια του σιδήρου και άλλων μετάλλων να «πετάνε σόλο».\nΤο τιτάνιο είχε ανιχνευτεί στην ατμόσφαιρα ενός άλλου εξωπλανήτη στο παρελθόν, αλλά όχι σε ατομική μορφή. Είχαν βρεθεί μόρια διοξειδίου του τιτανίου (ένα άτομο τιτανίου μαζί με δύο άτομα οξυγόνου) στην ατμόσφαιρα του πλανήτη Κέπλερ-13Α.\nΗ ανίχνευση των χημικών στοιχείων γίνεται μέσω ανάλυσης του φάσματος του φωτός που έρχεται από ένα αντικείμενο στο διάστημα. Κάθε στοιχείο αφήνει το δικό του διακριτό «δακτυλικό αποτύπωμα» στο φως.\nΗ νέα ανακάλυψη, που παρουσιάστηκε στο περιοδικό «Nature», έγινε από ερευνητές των Πανεπιστημίων της Βέρνης και της Γενεύης, με επικεφαλής τον καθηγητή Κέβιν Χενγκ και με τη βοήθεια του Εθνικού Τηλεσκοπίου Γαλιλαίος στη Λα Πάλμα των ισπανικών Καναρίων Νήσων.\n«Οι θερμοκρασίες του KELT-9b είναι τόσο παράλογες, που, παρόλο που πρόκειται για πλανήτη, έχει την ατμόσφαιρα άστρου. Το βασικό μάθημα που μας διδάσκουν οι εξωπλανήτες είναι ότι δεν αρκεί να κοιτάξει κανείς το δικό μας ηλιακό σύστημα. Υπάρχουν πράγματι εξωπραγματικά πράγματα εκεί έξω» δήλωσε ο Χενγκ.\nΌπως είπε, προς το παρόν οι επιστήμονες δεν μπορούν να διανοηθούν πώς μπορεί να μοιάζει μια ατμόσφαιρα με τόσο υψηλή θερμοκρασία (πάντως όχι ευχάριστα…).\nΠροηγούμενο άρθροΤα γονίδια καθορίζουν ποιον θα τσιμπήσουν τα κουνούπια!\nΕπόμενο άρθροΓονιδιακή θεραπεία κατά της τύφλωσης αλλάζει το μέλλον


Η ATHENS TECHNICAL SERVICE σας καλοσωρίζει στον διαδυκτιακό της τόπο.\nΗ Εταιρία μας παρέχει πιστοποιημένες με ISO 9001:2008, υπηρεσίες υποστήριξης και συντήρησης κτιρίων και πολυκατοικιών.\nΑναλαμβάνουμε με υπευθυνότητα αλλά και με επαγγελματισμό οποιαδήποτε υπηρεσία αφορά το κτίριο αλλά και την πολυκατοικία.\nΑπό την έκδοση κοινοχρήστων, τη διαχείριση της πολυκατοικίας, την προμήθεια πετρελαίου θέρμανσης, την τεχνική υποστήριξη σε όλους τους τομείς(Υδραυλικά, Ηλεκτρολογικά, Βαψίματα, κλπ) αλλά και την εκτέλεση οποιασδήποτε άλλης υπηρεσίας απαιτεί ένα σύγχρονο κτίριο ή μια πολυκατοικία.\nΔιαθέτουμε συνεργεία για την συντήρηση του κτιρίου και της πολυκατοικίας για εργασίες όπως συντηρήσεις καυστήρων, απολυμάνσεων, αποφράξεων, αναγομώσεις πυροσβεστήρων, συνεργεία καθαρισμού, συντηρητές κήπων, συντηρητές πισινών, συντηρητές ανελκυστήρων και οποιοδήποτε άλλο συνεργείο ή τεχνική ειδικότητα απαιτεί ένα σύγχρονο κτίριο ή πολυκατοικία.\nΗ πολυετής γνώση μας στον τομέα συντήρησης και διαχείρισης κτιρίων και πολυκατοικιών μας δίνει την δυνατότητα να μπορούμε να προσφέρουμε την υψηλότερη ποιότητα παρεχόμενων υπηρεσιών με το χαμηλότερο δυνατό κόστος.\nΣε αντιδιαστολή με την σημερινή οικονομική κρίση που αντιμετωπίζουμε, κατανοούμε απόλυτα την ανάγκη για εξοικονόμηση χρημάτων από οποιοδήποτε αναγκαίο έξοδο απαιτεί η λειτουργία ενός κτιρίου ή μιας πολυκατοικίας.\nΔημιουργήσαμε πακέτα υπηρεσιών που απαιτεί το κτίριο ή η πολυκατοικία.\nΚαταφέραμε να μειώσουμε το κόστος των υπηρεσιών που απαιτεί το κτίριο και η πολυκατοικία απο 20% έως και 40% σε σύγκριση με τις τιμές μεμονομένων υπηρεσιών.\nΠαραμείναμε σταθεροί στην ποιότητα περιορίζοντας το κέρδος από κάθε μεμονομένη υπηρεσία ή εργασία που απαραιτήτως απαιτεί η ομαλή και σωστή λειτουργία του κτιρίου ή της πολυκατοικίας.\nΟ πελάτης μπορεί να επιλέξει μια ομάδα παρεχόμενων υπηρεσιών που απαιτεί το κτίριο ή η πολυκατοικία και να κλειδώσει την τιμή χωρίς να ζεί με τον προβληματισμό του πόσο θα του κοστίσει η εργασία που απαραίτητα θα χρειαστεί να πραγματοποιήσει στο κτίριο ή την πολυκατοικία του.\nΠολύ καλά γνωρίζουμε όλοι μας ότι δυστυχώς δεν ζούμε σε αγγελικά πλασμένη κοινωνία και ο καθένας αποσκοπεί στο εύκολο καί γρήγορο κέρδος γνωρίζοντας την άγνοια του πελάτη σε αξιολόγηση εργασίας και κόστους.\nΠεριηγηθείτε στη σελίδα μας και επιλέξτε κάποιο πακέτο που ταιριάζει στις ανάγκες του κτιρίου ή της πολυκατοικίας σας και κάντε την σύγκριση των τιμών.\nΕκτός από την γκάμα των παραπάνω υπηρεσιών η Εταιρία μας εξειδικέυετε στην Έκδοση Κοινοχρήστων με μηχανογραφικά προγράμματα που καλύπτουν όλες τις ανάγκες και τις απαιτήσεις και ειδικά στο κομάτι των δαπανών θέρμανσης(Πετρέλαιο, Φυσικό Αέριο) που το κόστος είναι αρκετά μεγάλο ειδικά με τις αυξημένες τιμές των καυσίμων.\nΗ Διαχείριση της Πολυκατοικίας είναι ένας πολύ δύσκολος τομέας που επίσης εξειδικέυετε η Εταιρία μας.\nΣε αρκετές πολυκατοικίες δεν υπάρχει διαθέσιμος διαχειριστής για να αναλάβει στις πλάτες του το βάρος της διοίκησης αλλά και της διαχείρισης.\nΟι ανάγκες και οι απαιτήσεις δειαρκώς αυξάνονται και οι κίνδυνοι είναι πάρα πολλοί.\nΗ οικονομική δυσχέρεια πάρα πολλές φορές φέρνει τον ένοικο-διαχειριστή σε αδιέξοδο.\nΤα μέτωπα είναι πολλά.\nΗ δυσκολία αποπλήρωμής των κοινοχρήστων από τους ενοίκους προκαλεί το φαινόμενο της ταμειακής δυσκολίας και παύσης πληρωμών πολλές φορές.\nΟ ένοικος-διαχειστής θα πρέπει πολλές φορές να διαρρήξει τις σχέσεις του με τους υπόλοιπους ένοικους και να φτάσει στο ακραίο σημείο να γίνει επέτης για να πληρωθεί τα κοινόχρηστα.\nΗ Εταιρία μας δίνει λύση και σε αυτό το πρόβλημα παρέχοντας αξιόπιστη και επαγγελματική Διαχείριση του κτιρίου και της Πολυκατοικίας.\nΠαρέχουμε επίσης 24 ώρες υποστήριξη σε οποιοδήποτε άλλο πρόβλημα απαιτούν οι ανάγκες του κτιρίου και της πολυκατοικίας.\nΓια την καλύτερη εξυπηρέτηση σας, αναπτύσουμε συνεχώς Online υπηρεσίες με τις οποίες οι πελάτες μας μπορούν εύκολα και γρήγορα να πραγματοποιούν οποιοδήποτε αίτημα υπηρεσίας απαιτούν.\nΣας ευχόμαστε καλή περιήγηση στην ιστοσελίδα μας.


ΣΥΡΙΖΑ, ΚΚΕ και ΜέΡΑ 25 με κοινό κείμενο κατά της απαγόρευσης των συναθροίσεων\nΚυριακή 24 Οκτωβρίου 2021, 7:07\nΑρχική News ΣΥΡΙΖΑ, ΚΚΕ και ΜέΡΑ 25 με κοινό κείμενο κατά της απαγόρευσης των...\nΣτην υπογραφή κοινού κειμένου υπογραφών κατά της απόφαση της κυβέρνησης και του αρχηγού της αστυνομίας για την απαγόρευση των δημόσιων συναθροίσεων άνω των τριών ατόμων σε όλη τη χώρα και για τέσσερις ημέρες συμφώνησαν ΣΥΡΙΖΑ, ΚΚΕ και ΜεΡΑ 25, ύστερα από τηλεφωνική επικοινωνία των επικεφαλής των κομμάτων Αλ. Τσίπρα, Δημ. Κουτσούμπα και Γ. Βαρουφάκη. Το κείμενο υπογράφουν οι βουλευτές του ΚΚΕ, του ΣΥΡΙΖΑ και του ΜέΡΑ 25.\n«Καταδικάζουμε την αυταρχική απόφαση της κυβέρνησης για την απαγόρευση του αγωνιστικού γιορτασμού της 17ης Νοέμβρη. Η απόφαση του Αρχηγού της Ελληνικής Αστυνομίας, με την οποία απαγορεύονται οι δημόσιες συναθροίσεις άνω των τριών ατόμων σε όλη την χώρα και για τέσσερεις ημέρες, υπό την απειλή υψηλών χρηματικών προστίμων, μας οδηγεί σε άλλες εποχές. Πρόκειται για μιαν απόφαση βαθιά αντιδημοκρατική αλλά και αντισυνταγματική, όπως επισημαίνει και η Ένωση Δικαστών και Εισαγγελέων, αφού πλήττει τον πυρήνα του συνταγματικού δικαιώματος της συνάθροισης (άρθρο 11), επιβάλλοντας συνολική ανεπίτρεπτη αναστολή της ελευθερίας συνάθροισης και όχι απλά έναν ορισμένο τοπικό περιορισμό. Όμως, τέτοιου είδους γενική απαγόρευση επιβάλλεται μόνο σε συνθήκες κατάστασης πολιορκίας (άρθρο 48 του Συντάγματος), και υπό αυστηρά περιορισμένες και οριοθετημένες προϋποθέσεις. Δεν μπορεί σε καμία περίπτωση να δικαιολογηθεί από λόγους προστασίας της δημόσιας υγείας. ‘Αλλωστε, οι φορείς του εργατικού και λαϊκού κινήματος έχουν αποδείξει στην πράξη ότι κινητοποιούνται λαμβάνοντας όλα τα αναγκαία μέτρα προστασίας. Δεν καλύπτεται ούτε καν από τον αντιδραστικό νόμο για τις διαδηλώσεις, ο οποίος ρητά εξαιρεί τις συγκεντρώσεις για τις επετείους της Πρωτομαγιάς και της 17ης Νοέμβρη από τη γνωστοποίηση, την απαγόρευση ή τον περιορισμό τους. Τα δημοκρατικά δικαιώματα και οι λαϊκές ελευθερίες αποτελούν κατάκτηση του εργατικού και λαϊκού κινήματος. Η κυβέρνηση έχει τεράστια ευθύνη γι’ αυτήν την εξέλιξη. Ακόμα και τώρα, πρέπει να αποσύρει την απαράδεκτη απόφαση».\nΣήμερα, αντιπροσωπεία θα προχωρήσει σε διάβημα διαμαρτυρίας και επίδοση του παρακάτω ψηφίσματος στην Πρόεδρο της Δημοκρατίας και την κυβέρνηση.\nΠροηγούμενο άρθροΕλεύθερος ο αστυνομικός που πυροβόλησε κατά λάθος και σκότωσε τη σύζυγο του\nΕπόμενο άρθροΚυρ. Μητσοτάκης: Οι πολιτικοί αρχηγοί μαζί με επικεφαλής την Π.τ.Δ. στο Πολυτεχνείο


Οικονομικά καταστροφών: τα επακόλουθα του τυφώνα Sandy\nΑρχική » Ταξιδιωτικά νέα » Οικονομικά καταστροφών: τα επακόλουθα του τυφώνα Sandy\nπλημμύρες του μετρό\nΤην 1η Φεβρουαρίου 1953, μια έντονη, συνεχής καταιγίδα δημιούργησε μια τεράστια αύξηση στη Βόρεια Θάλασσα στα ανοικτά των ακτών της Ολλανδίας.\nΤην 1η Φεβρουαρίου 1953, μια άγρια, συνεχής καταιγίδα δημιούργησε μια τεράστια αύξηση στη Βόρεια Θάλασσα στα ανοικτά των ακτών της Ολλανδίας. Τα νερά πλημμύρας ξεπέρασαν τα ανάχωμα, καταπιούν μισό εκατομμύριο στρέμματα γης και σκότωσαν σχεδόν δύο χιλιάδες ανθρώπους. Μέσα σε εβδομάδες από την καταιγίδα, μια κυβερνητική επιτροπή εξέδωσε αυτό που έγινε γνωστό ως Σχέδιο Δέλτα, ένα σύνολο συστάσεων για μέτρα καταπολέμησης των πλημμυρών. Κατά τις επόμενες τέσσερις δεκαετίες, οι Ολλανδοί επένδυσαν δισεκατομμύρια guilders σε ένα τεράστιο σύνολο φραγμάτων και φραγμών, με αποκορύφωμα την κατασκευή του Maeslant Barrier, ενός τεράστιου κινητού θαλάσσιου θαλάμου για την προστασία του λιμανιού του Ρότερνταμ. Από τότε που τέθηκε σε ισχύ το σχέδιο Δέλτα, οι Κάτω Χώρες δεν έχουν πλημμυρίσει ξανά από τη θάλασσα.\nΜετά τον τυφώνα Sandy, ο οποίος έφερε καταστροφή στα βορειοανατολικά και προκάλεσε ζημιά δεκάδων δισεκατομμυρίων δολαρίων, είναι εξαιρετικά σαφές ότι τμήματα των ΗΠΑ χρειάζονται το δικό τους σχέδιο Delta. Το Sandy δεν ήταν ένα μεμονωμένο περιστατικό: μόνο πέρυσι, ο τυφώνας Irene προκάλεσε ζημιές σχεδόν δεκαέξι δισεκατομμυρίων δολαρίων και υπάρχει μια αυξανόμενη συναίνεση ότι τα ακραία καιρικά φαινόμενα γίνονται πιο κοινά και πιο καταστροφικά. Το ετήσιο κόστος των φυσικών καταστροφών στις ΗΠΑ διπλασιάστηκε τις τελευταίες δύο δεκαετίες. Αντί να καθαρίσουν μετά την καταστροφή, οι ΗΠΑ θα ήταν συνετό να ακολουθήσουν τους Ολλανδούς και να λάβουν μέτρα για να τις καταστήσουν λιγότερο καταστροφικές.\nΔεν υπάρχει έλλειψη πολλά υποσχόμενων ιδεών εκεί έξω, όπως η κατασκευή ενός θαλασσοπούλου πέρα από τη Γέφυρα Verrazano-Narrows (η ολλανδική εταιρεία μηχανικών Arcadis πρότεινε ένα κινητό εμπόδιο, όπως το Ρότερνταμ), την ταφή ηλεκτρικών γραμμών σε ευάλωτες περιοχές και την ανύψωση κτιρίων και εισόδους μετρό. Το ερώτημα είναι αν οι ΗΠΑ μπορούν να βρουν την πολιτική βούληση να επενδύσουν σε τέτοιες ιδέες. Αν και οι πολιτικοί της Νέας Υόρκης, όπως ο Πρόεδρος του Δημοτικού Συμβουλίου, Κριστίν Κουίν και ο Κυβερνήτης Andrew Cuomo ζήτησαν σημαντικές νέες επενδύσεις στην πρόληψη καταστροφών, αναφορές από την Ουάσινγκτον υποδηλώνουν ότι το Κογκρέσο θα είναι πιο πρόθυμο να δαπανήσει χρήματα για ανακούφιση παρά για ετοιμότητα. Αυτό θα σας οδηγήσει η ιστορία να περιμένετε: ως επί το πλείστον, οι ΗΠΑ έχουν δείξει αξιοσημείωτη προκατάληψη προς την ανακούφιση των θυμάτων καταστροφών, ενώ υποεπενδύουν στην πρόληψη. Μια μελέτη του οικονομολόγου Andrew Healy και του πολιτικού επιστήμονα Neil Malhotra έδειξε ότι, μεταξύ του 1985 και του 2004, η κυβέρνηση δαπανά ετησίως, κατά μέσο όρο, δεκαπέντε φορές περισσότερο για την ανακούφιση από καταστροφές από την ετοιμότητα.\nΑπό πολιτική άποψη, είναι πάντα ευκολότερο να βγαίνεις χρήματα για μια καταστροφή που έχει ήδη συμβεί, με σαφώς αναγνωρίσιμα θύματα, από το να επενδύσεις χρήματα για την προστασία ενάντια σε κάτι που μπορεί ή δεν θα συμβεί στο μέλλον. Ο Healy και ο Malhotra διαπίστωσαν ότι οι ψηφοφόροι ανταμείβουν τους πολιτικούς για το ότι ξοδεύουν χρήματα για τον καθαρισμό μετά την καταστροφή, αλλά όχι για την επένδυση στην πρόληψη καταστροφών, και είναι φυσικό οι πολιτικοί να ανταποκρίνονται σε αυτό το κίνητρο. Το ομοσπονδιακό σύστημα περιπλέκει επίσης τα πράγματα: οι τοπικές κυβερνήσεις θέλουν την εξουσία λήψης αποφάσεων, αλλά τα μεγάλα έργα πρόληψης καταστροφών είναι υποχρεωμένα να απαιτούν ομοσπονδιακά χρήματα. Και πολύ σημαντική υποδομή στις ΗΠΑ ανήκει στον ιδιωτικό τομέα και όχι στην κυβέρνηση, γεγονός που καθιστά πιο δύσκολο να κάνουμε κάτι σαν να θάβουμε ηλεκτροφόρα καλώδια.\nΑυτά είναι γνήσια εμπόδια και η προστασία της μεγάλης έκτασης των ακτών του Ατλαντικού είναι μια πολύ ακριβότερη πρόταση από την υπεράσπιση της μικρότερης αυτής. Ωστόσο, υπάρχει ένα πιο βασικό πρόβλημα: οι ΗΠΑ, κατά κανόνα, τείνουν να επενδύουν λιγότερο σε δημόσιες υποδομές. Οι ΗΠΑ αδυνατούν να συντηρήσουν δρόμους και γέφυρες εδώ και δεκαετίες. Το 2009, η Αμερικανική Εταιρεία Πολιτικών Μηχανικών έδωσε στην υποδομή βαθμό D, και υπολόγισε την ανάγκη 2.2 τρισεκατομμυρίων δολαρίων για να το αντέξει. Το αμερικανικό ηλεκτρικό δίκτυο είναι, σύμφωνα με τα πρότυπα του ανεπτυγμένου κόσμου, συγκλονιστικά αναξιόπιστο. Μια μελέτη από τρεις καθηγητές Carnegie Mellon το 2006 διαπίστωσε ότι οι μέσες ετήσιες διακοπές ρεύματος στις ΗΠΑ διαρκούν τέσσερις φορές περισσότερο από εκείνες στη Γαλλία και επτά φορές περισσότερο από εκείνες στις Κάτω Χώρες. (Τα δεδομένα των τελευταίων δύο ετών πιθανότατα θα ήταν ακόμη χειρότερα.) Αυτό δεν οφείλεται στην έλλειψη πόρων ̶ οι ΗΠΑ είναι η μεγαλύτερη οικονομία στον κόσμο. Όμως, αν και μπορεί να έχει την πιο δροσερή τεχνολογία του XNUMXου αιώνα στα σπίτια του, είναι κολλημένο με δρόμους και καλώδια στα μέσα του εικοστού αιώνα.\nΣημαντικά μέτρα πρόληψης καταστροφών θα είναι σίγουρα δαπανηρά: μια εκτίμηση για ένα θαλασσοπούλι της Νέας Υόρκης κυμαίνεται από δέκα έως είκοσι δισεκατομμύρια δολάρια. Αυτό μπορεί να φαίνεται παράλογο σε μια στιγμή που η Ουάσιγκτον είναι εμμονή με τη μείωση του ομοσπονδιακού ελλείμματος. Ωστόσο, η αδράνεια μπορεί να είναι ακόμη πιο ακριβή ̶ μετά την Κατρίνα, η κυβέρνηση έπρεπε να δαπανήσει περισσότερα από εκατό δισεκατομμύρια δολάρια για ανακούφιση και ανοικοδόμηση ̶ και υπάρχουν καλοί λόγοι να πιστεύουμε ότι τα μέτρα καταπολέμησης των καταστροφών θα μπορούσαν να εξοικονομήσουν χρήματα μακροπρόθεσμα. Το ASCE εκτιμά ότι οι ομοσπονδιακές δαπάνες για τα επιδόματα πληρώνουν για έξι φορές και οι μελέτες άλλων μέτρων καταπολέμησης των πλημμυρών στον ανεπτυγμένο κόσμο βρίσκουν αναλογίες ωφέλειας προς κόστος τριών ή τεσσάρων προς ένα. Η αξία για τα χρήματα είναι ακόμη υψηλότερη στις φτωχές χώρες, όπου οι πλημμύρες εξαλείφουν τις αδύναμες υποδομές. Και μια ανεξάρτητη μελέτη του 2005 για τις επιχορηγήσεις μετριασμού των καταστροφών που πραγματοποιήθηκαν από τη FEMA διαπίστωσε ότι κάθε δολάριο σε επιχορηγήσεις κατέληξε να εξοικονομεί φορολογούμενους 3.65 δολάρια ΗΠΑ σε αποφευχθέν κόστος.\nΤο μέγεθος του τρέχοντος ελλείμματος δεν αλλάζει αυτόν τον λογισμό. Στην πραγματικότητα, δεν υπήρξε ποτέ καλύτερη στιγμή για ένα σχέδιο Delta στις ΗΠΑ. Με τα επιτόκια τόσο χαμηλά, είναι φθηνό να δανειζόμαστε χρήματα και υπάρχουν πολλοί άνεργοι εργαζόμενοι και αχρησιμοποίητοι πόροι που μπορούν να τεθούν σε λειτουργία. Σε μια περίοδο λιτότητας, είναι βέβαιο ότι θα υπάρξει αντίθεση σε ακριβά έργα υποδομής. Αλλά αν η κυβέρνηση ̶ και, κατ 'επέκταση, οι φορολογούμενοι already είναι ήδη στο άγκιστρο για όλες τις ζημιές που προκλήθηκαν κατά την καταστροφή των καταστροφών, οι ΗΠΑ οφείλουν από μόνες τους να κάνουν κάτι για το κόστος αυτών των καταστροφών.\nΆρθρο από το περιοδικό New Yorker (12/3/12) μέσω του «Κανείς δεν με ρώτησε, αλλά… Όχι. 96 "www.hotel-online.com\nΓερμανός βουλευτής: Η Γερμανία θέλει να ολοκληρώσει τη σύνδεση με την Ουκρανία το επόμενο έτος\nΗ μοίρα του MV Liemba σε ισορροπία καθώς η Τανζανία δεν ανταποκρίνεται στην προσφορά διάσωσης


Η βιταμίνη C μπορεί να μειώσει τον κίνδυνο εμφάνισ | Logodiatrofis.gr - Το Νο1 site Διατροφής και Υγείας\nΤετάρτη, 23 Οκτώβριος 2019 | 18:19\nΗ βιταμίνη C μπορεί να μειώσει τον κίνδυνο εμφάνισης καταρράκτη\nΣύμφωνα με μια νέα μελέτη που δημοσιεύθηκε στο επιστημονικό περιοδικό ‘’Ophthalmology’’\nΜια διατροφή πλούσια σε βιταμίνη C θα μπορούσε να μειώσει τον κίνδυνο ανάπτυξης καταρράκτη κατά ένα τρίτο. Η έρευνα είναι επίσης η πρώτη που δείχνει ότι η διατροφή και ο τρόπος ζωής μπορούν να διαδραματίζουν μεγαλύτερο ρόλο από τη γενετική στην ανάπτυξη και τη σοβαρότητα του καταρράκτη.\nΟ καταρράκτης εμφανίζονται φυσικά με την πάροδο της ηλικίας και προκαλεί θόλωση του φακού του ματιού, μετατρέποντάς τον σε αδιαφανές. Παρά την έλευση της σύγχρονης χειρουργικής επέμβασης για την αφαίρεση του, ο καταρράκτης παραμένει η κύρια αιτία τύφλωσης παγκοσμίως. Ερευνητές στο King College του Λονδίνου εξέτασαν κατά πόσον ορισμένα θρεπτικά συστατικά των τροφίμων ή των συμπληρωμάτων μπορούν να βοηθήσουν στην πρόληψη της εξέλιξης του καταρράκτη. Επίσης, προσπάθησαν να ανακαλύψουν κατά πόσο τελικά οι περιβαλλοντικοί παράγοντες, όπως η διατροφή, έχουν σημασία στην ανάπτυξη του καταρράκτη σε σχέση με τη γενετική.\nΗ ομάδα εξέτασε στοιχεία από περισσότερα από 1.000 ζεύγη διδύμων γυναικών από το Ηνωμένο Βασίλειο. Οι συμμετέχοντες απάντησαν σε ένα ερωτηματολόγιο τροφίμων που αφορούσε την παρακολούθηση της πρόσληψης της βιταμίνης C και άλλων θρεπτικών ουσιών, συμπεριλαμβανομένων των βιταμινών Α, Β, D, Ε, του χαλκού, του μαγγανίου και του ψευδαργύρου. Για να μετρηθεί η εξέλιξη του καταρράκτη, χρησιμοποιήθηκε ψηφιακή απεικόνιση για να ελεγχθεί η αδιαφάνεια των φακών τους, σε ηλικία περίπου 60 ετών. Περίπου 10 χρόνια αργότερα οι ερευνητές εκτέλεσαν μια επαναληπτική μέτρηση σε 324 από τα ζεύγη διδύμων.\nΚατά τη διάρκεια της βασικής μέτρησης, οι δίαιτες που ήταν πλούσιες σε βιταμίνη C συσχετίστηκαν με μείωση του κινδύνου για εξέλιξη καταρράκτη κατά 20%. Μετά από 10 χρόνια, οι ερευνητές διαπίστωσαν ότι οι γυναίκες που ανέφεραν ότι καταναλώνουν περισσότερες τροφές πλούσιες σε βιταμίνη C εμφάνισαν μείωση του κινδύνου εξέλιξης καταρράκτη κατά 33%.\nΣτους γενετικούς παράγοντες οφειλόταν το 35% της διαφοράς στην ανάπτυξη και εξέλιξη του καταρράκτη. Οι περιβαλλοντικοί παράγοντες, όπως η διατροφή, αντιπροσώπευαν το 65% της διαφοράς. Τα αποτελέσματα αυτά καθιστούν τη μελέτη αυτή ως την πρώτη που υποδεικνύει ότι οι γενετικοί παράγοντες μπορεί να είναι λιγότερο σημαντικοί για την εξέλιξη του καταρράκτη από ό, τι εθεωρείτο μέχρι και σήμερα.\n‘’Το σημαντικότερο εύρημα ήταν ότι η πρόσληψη βιταμίνης C από τα τρόφιμα φαίνεται να προστατεύει από την εξέλιξη του καταρράκτη", δήλωσε ο συγγραφέας της μελέτης Christopher Hammond, καθηγητής οφθαλμολογίας στο King College του Λονδίνου. "Αν και δεν μπορούμε να αποφύγουμε τελείως την εμφάνιση του καταρράκτη, θα μπορούμε να είμαστε σε θέση να καθυστερήσουμε την εμφάνιση του και να αποφύγουμε την επιδείνωση σε μεγάλο βαθμό, με την υιοθέτηση μιας διατροφής πλούσιας σε βιταμίνη C."\nLogodiatrofis.gr 2016-04-06 ΛΟΓΩ ΔΙΑΤΡΟΦΗΣ


Η ΑΝΘΡΩΠΙΝΗ ΦΥΣΗ ΤΩΝ ΧΡΩΜΑΤΩΝ -\nΑρχική Στήλες Μόδα Η ΑΝΘΡΩΠΙΝΗ ΦΥΣΗ ΤΩΝ ΧΡΩΜΑΤΩΝ\nΗ ΑΝΘΡΩΠΙΝΗ ΦΥΣΗ ΤΩΝ ΧΡΩΜΑΤΩΝ\nΓήινη αυθεντικότητα για τη σεζόν Φθινόπωρο – Χειμώνας 17/18\nΑν η αυλαία της νέας εποχής στη μόδα της φετινής σεζόν είχε χρώμα, αυτό θα ήταν με βεβαιότητα κάποια απόχρωση της γης.\nΕίναι συναρπαστικό να ξεκινά μια νέα εποχή με μια νέα θεώρηση. “Η φύση δε χρειάζεται τους ανθρώπους. Οι άνθρωποι χρειάζονται τη φύση…”. Κάπως έτσι ξεκινά το πρόσφατο μανιφέστο του περιβαλλοντικού οργανισμού Conservation International. Η σχέση μας με τη φύση φαίνεται να αλλάζει.\nΜπορεί τα νέα apps και τα κοινωνικά δίκτυα να διευρύνουν τις ανθρώπινες σχέσεις, όμως η σημαντικότερη επαφή μας παραμένει η επαφή με τη φύση. Κι αυτό γιατί οι άνθρωποι έχουν μια έμφυτη επιθυμία να συνδέονται, να προστατεύουν και να παρατηρούν το περιβάλλον μέσα στο οποίο ζουν.\nΑπό τις νέες εικόνες του μικροσκοπίου ως τις πρόσφατες λήψεις των δορυφόρων, πηγάζει μια πιο ευαίσθητη προοπτική για τον πλανήτη. Γνωστές εταιρίες design όπως το αμερικανικό Studio 1924, το οποίο ηγείται στο σχεδιασμό για δημοφιλή brands (π.χ. Puma), ακολουθούν μια “επιστροφή στη φύση” προσέγγιση, με τυπογραφικά στοιχεία βασισμένα σε χαρακτηριστικά τοπία και παραδοσιακές τέχνες της αγροτικής υπαίθρου. Τα υλικά των εικονογραφήσεων είναι επίσης φυσικά, όπως μόλυβδος, μελάνι και χαρτί και το ύφος αυτό ακολουθείται σε έντυπα και εκδόσεις.\nΗ τέχνη της φωτογραφίας σήμερα επενδύει στη δυναμική αιχμαλώτιση του χρώματος, δημιουργώντας ατμοσφαιρικά και ομιχλώδη περιβάλλοντα όπου η σκόνη διαπερνά σαν φυσική παρουσία το χώρο. Παράλληλα, η αναζήτηση της προέλευσης των χρωμάτων από φυσικούς πόρους και πρώτες ύλες φέρνει στην επιφάνεια πρωτόγονες τεχνικές στα υλικά των εικαστικών τεχνών – όπως η θέρμανση ή η καύση – μετατρέποντας την ώχρα σε σκοτεινό πορτοκαλί ή καφέ.\nΤο παιχνίδι με τη φύση των χρωμάτων είναι καθοριστικό στις τάσεις του design για τη σεζόν Φθινόπωρο-Χειμώνας 17/18, καθώς μας “εμβυθίζει” και μας “γειώνει” στις διάφορες μορφές του.\nΈνα από τα κύρια στοιχεία έμπνευσης που η μόδα αξιοποιεί και στη συνέχεια παρέχει στο κοινό είναι το χρώμα. Το χρώμα μπορεί να προκαλέσει συναισθηματικές αντιδράσεις και η “διάθεση” του σχεδιασμού, υποσυνείδητα, συνδέεται με μια χρωματική γκάμα.\nΗ αναφορά στα χρώματα συχνά συνδέεται με αντικείμενα και όψεις της καθημερινότητας (π.χ. στοιχεία, πετρώματα, καρυκεύματα, φυτά και λουλούδια). Έτσι για παράδειγμα το λεξικό της μόδας μπορεί να αναφέρεται στο γκρι του άνθρακα, το γαλάζιο του πάγου, το πράσινο του σμαραγδιού, το καφέ της πάπρικας ή το μωβ της λεβάντας. Άλλες φορές η χαρακτηριστική αισθητική στα έργα γνωστών καλλιτεχνών όπως αυτά του Μonet, του Matisse ή του Paul Klee μπορεί να δώσει μια πλούσια βάση για μια εποχική παλέτα (π.χ. ρομαντικές, ιμπρεσσιονιστικές αποχρώσεις).\nΗ παλέτα των χρωμάτων της φετινής σεζόν αγκαλιάζει την έναρξη του φθινοπώρου, καθώς τα φύλλα αρχίζουν να αποκτούν πιο κορεσμένες αποχρώσεις.\nΑπό την ώχρα έως το σαφράν κίτρινο και το ζεστό, χειμερινό πορτοκαλί, οι τόνοι δίνουν απτή ένταση και ενέργεια, ενώ, οι συμπαγείς τονικότητες της πικρής σοκολάτας και της χέννας δημιουργούν μια καθαρή βάση για την ανάδειξή τους. Γκριζαρισμένες αποχρώσεις από βραχώδη φυτά, όπως οι λειχήνες και αειθαλή πράσινα “αναρριχώνται” στις πρώτες θέσεις για τα χρώματα της σεζόν και συνδυάζονται με μεταλλικά, φλογισμένα ή νυχτερινά μπλε.\nΣτην κατεύθυνση της νέας αυτής τάσης που ανακαλύπτει ξανά την έννοια του φυσικού, το γυναικείο ντύσιμο ανασυντάσσεται. Οι νέοι κώδικες στην εμφάνιση μπορεί να ακολουθούν μια ή περισσότερες από τις παραπάνω χρωματικές επιλογές, δημιουργώντας ένα νέο, προσωπικό και μοντέρνο ύφος. Άλλωστε μόδα σημαίνει “τρόπος”, και η τελική πινελιά στο συνδυασμό των χρωμάτων και στιλ για το φετινό φθινόπωρο πάντα θα αποπνέει μια χαλαρή και ανεπιτήδευτη γοητεία.\nΟι κυρίαρχες τάσεις στο γυναικείο ένδυμα: Χαλαρό σκανδιναβικό ύφος με άνετα tweed παντελόνια. Λειτουργικά πανωφόρια σε retro στιλ και παλτό με χοντρές πλέξεις. Kυνηγετικά jackets με ζώνη. Μυθικά φορέματα που παραπέμπουν σε ηρωίδες των δασών. Πληθωρικά one-piece κομμάτια από τριχωτές επιφάνειες σε φωτεινούς τόνους πολύτιμων λίθων. Ανανεωμένα καρό σχέδια, αφράτη υφή σε νεανικά σπορ κομμάτια για την πόλη, μπουφάν με μαλακή sheepskin επένδυση. Οργανικά υλικά και άτακτα νήματα, πλεγμένα σε ασυνήθιστα μοτίβα που θυμίζουν ρίζες, φλοιούς ή φυλλώματα δέντρων.


Αλέξανδρος Ρήγας: Άγριος καβγάς με τους ηθοποιούς για τα ποσοστά στο θέατρο | Tvnea.com ©\nHome / media / Αλέξανδρος Ρήγας: Άγριος καβγάς με τους ηθοποιούς για τα ποσοστά στο θέατρο\nΑλέξανδρος Ρήγας: Άγριος καβγάς με τους ηθοποιούς για τα ποσοστά στο θέατρο\nAΓΓΕΛΟΣ ΑΡΤΕΜΙΑΔΗΣ 12/28/2016 11:45:00 π.μ. Add Comment media Edit\nΑπίστευτο συμβάν στο θέατρο «Νέο Ριάλτο», που φιλοξενεί τη μαύρη κωμωδία «Μπαμπά μην ξαναπεθάνεις Παρασκευή». Όπως αναφέρει το δημοσίευμα της εφημερίδας Feddo και σύμφωνα με το ρεπορτάζ του Αλέξη Τερζή φαίνεται πως έγινε χαμός μετά από έντονη διαφωνία κατά το μοίρασμα των ποσοστών από τον παραγωγό της παράστασης, Αλέξανδρο Ρήγα, στους ηθοποιούς που αμείβονται βάσει των εισπράξεων!\nΟι πρωταγωνιστές του έργου, μεταξύ των οποίων οι Χρυσούλα Διαβάτη, Μπέσυ Μάλφα, Σοφία Μουτίδου και Δημήτρης Μαυρόπουλος -κατόπιν ειδικής συμφωνίας – έχουν υπογράψει να πληρώνονται με ποσοστιαία αναλογία σε σχέση με τις εισπράξεις της κάθε παράστασης. Μόλις συμπλήρωσαν τον ορισμένο αριθμό εμφανίσεων, ο Αλέξανδρος Ρήγας μπήκε στη διαδικασία να τους αποδώσει τα ποσοστά τους. Τα ποσά που έλαβαν κάποιοι από τους ηθοποιούς θεωρήθηκαν, σύμφωνα με τη Freddo, μικρά σε σχέση με την προσέλευση του κοινού.\nΣύμφωνα με άτομα που ήταν παρόντα, οι πρωταγωνιστές της παράστασης διαμαρτύρονταν έντονα στον παραγωγό, με τον τελευταίο να ξεσπά για την επίθεση που δέχτηκε. Τότε λέγεται πως ακολούθησαν “γαλλικά” ανάμεσα στις δύο πλευρές, που λίγο έλειψε να οδηγήσουν την ατμόσφαιρα στα άκρα.


Έγκλημα και τιμωρία: Το αριστούργημα του Ντοστογιέφσκι | Βιβλιοπαρουσιάσεις\n19 Μαρτίου 2017 , Από: Ελευθερία Μαλλιοπούλου\nΤο Έγκλημα και τιμωρία διατίθεται δωρεάν στο διαδίκτυο. Το άρθρο περιέχει στοιχεία για την εξέλιξη της πλοκής του έργου.\nΗ δύναμη είναι απαραίτητη, δίχως δύναμη δεν κάνεις απολύτως τίποτα. Αλλά η δύναμη αποκτιέται με δύναμη, κι αυτό είναι ακριβώς εκείνο που δεν ξέρει ο κόσμος.\nΠολλοί θεωρούν το Έγκλημα και τιμωρία το καλύτερο έργο του Φιόντορ Ντοστογιέφσκι. Ο συγγραφέας καταπιάνεται με ηθικά διλήμματα, αναλύοντάς τα σε βάθος, και ψυχογραφεί τους χαρακτήρες με τέτοια δεξιοτεχνία και οξύνοια, που το έργο του καταλήγει να διδάσκεται σε σχολές ψυχολογίας πανεπιστημίων του σύγχρονου κόσμου. Η διαχρονικότητά του είναι αναμφίβολη, και δικαίως έχει χαρακτηριστεί ένα αριστούργημα όχι μόνο της ρωσικής, αλλά και της παγκόσμιας λογοτεχνίας.\nΗ ιστορία ξεκινά με τη δολοφονία δύο γυναικών: μιας γριάς τοκογλύφας και της άτυχης αδερφής της που βρέθηκε κατά τύχη στον τόπο του εγκλήματος. Ο δολοφόνος είναι ο Ρασκόλνικοφ, ένας νεαρός φοιτητή της Πετρούπολης. Ο ήρωας υιοθετεί στο μυαλό του έναν ρόλο υπερανθρώπου, που δικαιούται να εγκληματήσει για το καλό της ανθρωπότητας. Για τέτοιου είδους «εκλεκτούς» το έγκλημα δεν πρέπει να υπολογίζεται, καθώς είναι αμυδρό μειονέκτημα μπροστά στα μεγάλα καλά που κατορθώνει.\nΟυσιαστικά όμως το έγκλημα είναι η ύψιστη έκφραση της υπαρξιακής αγωνίας του ήρωα απέναντι στην κοινωνική αδικία. Ο Ρασκόλνικοφ βασανίζεται για το αν είναι ο ίδιος εγκληματίας, τη στιγμή που άλλοι ευθύνονται για εκατομμύρια θανάτους ανά τον κόσμο μέσα από τους πολέμους. Αυτοί παραμένουν ατιμώρητοι ή εκλαμβάνονται ως ήρωες.\nΟι σκέψεις του ήρωα τον οδηγούν σταδιακά σε ψυχολογική αποδιοργάνωση. Ο Ρασκόλνικοφ γίνεται εύθραυστος και απόμακρος. Προχωράει στους δρόμους της Πετρούπολης παραμιλώντας. Φέρεται απότομα στα πρόσωπα που αγαπά. Μερικές φορές η σύγχυσή του είναι τέτοια που τον ρίχνει στο κρεβάτι σε παραληρηματικό πυρετό. Ο λαβύρινθος των σκέψεων και η υπαρξιακή του αγωνία φαίνεται να είναι τα μόνα που του απομένουν.\nΤελικά ο Ρασκόλνικοφ αποφασίζει να παραδοθεί, ακόμη κι αν κινδυνεύει να καταδικαστεί με θάνατο στο ικρίωμα. Εδώ καταλαβαίνουμε πως ο ήρωας επιθυμεί να ξανά γυρίσει ανάμεσα στους ανθρώπους. Στην πραγματικότητα, η απομάκρυνση που βίωσε πριν από την ομολογία του ήταν η μεγαλύτερη τιμωρία για το έγκλημά που διέπραξε. Το μαρτύριό του.\nΤελικά ο ήρωας ομολογεί και καταδικάζεται σε οχτώ χρόνια φυλάκισης με καταναγκαστικά έργα. Ελαφρυντικά, όπως το γεγονός ότι ομολόγησε μόνος του, ότι δεν χρησιμοποίησε τα χρήματα από το θύμα και ότι βρισκόταν σε πνευματική σύγχυση κατά το συμβάν, μειώνουν την ποινή.\nΑλλά μέχρι τότε ο Ρασκόλνικοφ φαίνεται να αδιαφορεί για όλα αυτά. Η υπαρξιακή του πάλη, η αγανάκτηση ότι τιμωρήθηκε από μια κοινωνία στην οποία τα μεγαλύτερα εγκλήματα παραμένουν ατιμώρητα, οι σκέψεις του γύρω από τη σημαντική αποστολή που απέτυχε, τον οδηγούν, όπως και πριν, στην απομάκρυνση και τη σιωπή. Μέχρι και οι συγκρατούμενοί του φαίνεται να τον μισούν.\nΏσπου έρχεται η λύτρωση μέσα από τη βοήθεια της Σόνιας, μιας πόρνης που ο Ρασκόλνικοφ είχε γνωρίσει πριν από την καταδίκη του. Η Σόνια τον ακολουθεί ως τη Σιβηρία και θα παραμείνει κοντά του μέχρι να αποφυλακιστεί. Η πίστη, η αφοσίωση και η αγάπη που του δείχνει λειτουργούν ως αντίδοτο για την ταραγμένη του ψυχή. Μέσω της Σόνιας, της άγιας αμαρτωλής, ο Ρασκόλινκοφ επιστρέφει στον κόσμο των ανθρώπων. Τότε ακριβώς αρχίζει η αναγέννηση, το πέρασμα σε μια πραγματικότητα διαφορετική από την προηγούμενη, και το μυθιστόρημα τελειώνει.\n«Αυτό θα μπορούσε να είναι το θέμα ενός καινούριου μυθιστορήματος. Το σημερινό όμως τελειώνει εδώ». (Έγκλημα και τιμωρία, Ντοστογιέφσκι).\nΤο έργο δεν έχει τη μορφή δράσης ενός σύγχρονου αστυνομικού μυθιστορήματος. Η λογοτεχνική του σπουδαιότητα έγκειται στη φιλοσοφική και ψυχολογική του μορφή, τη διεξοδική και περίτεχνη ανάλυση των ηρώων, των ανθρώπινων σχέσεων και των καταστάσεων που πετυχαίνει ο Ντοστογιέφσκι με την πένα του. Το Έγκλημα και τιμωρία πρόκειται για μια μοναδική λογοτεχνική εμπειρία που δε θα απογοητεύσει κανέναν αναγνώστη.


Τρόποι Παραγγελίας | ✔ Looklike.gr\nΣτο ηλεκτρονικό μας κατάστημα, έχετε τη δυνατότητα να παραγγείλετε τα προϊόντα που επιθυμείτε με τους παρακάτω τρόπους:\nΠαραγγελία ONLINE στο www.looklike.gr\nΒάλτε στο καλάθι αγοράς τα προϊόντα που επιθυμείτε και ολοκληρώστε την παραγγελία σας on line. Η διαδικασία είναι απλή και γρήγορη! Θα λάβετε e-mail επιβεβαίωσης, καθώς και e-mail με όλες τις πληροφορίες της αποστολής. Παρακαλούμε ελέγχετε την ηλεκτρονική αλληλογραφία σας! Μπορείτε να πραγματοποιήσετε τις ηλεκτρονικές σας αγορές χωρίς να χρειάζεται να κάνετε υποχρεωτικά εγγραφή\nΠαραγγελία ΤΗΛΕΦΩΝΙΚΑ στο 210-5722257 (Δευτέρα-Παρασκευή 09:00 - 17:00)\nΠαραγγελία με EMAIL στο info@looklike.gr\nΜπορείτε να στείλετε την παραγγελία σας με mail στο info@looklike.gr. Μην ξεχάσατε εκτός από τα προϊόντα που επιθυμείτε να σας στείλουμε, να μας γράψετε τα πλήρη στοιχεία επικοινωνίας έτσι ώστε να μπορέσει να πραγματοποιηθεί η αποστολή της παραγγελίας. (ονοματεπώνυμο, διεύθυνση αποστολής, τηλέφωνο επικοινωνίας).\nΜε όποιον τρόπο και να επιλέξετε να πραγματοποιήσετε την παραγγελία σας, θα προσπαθήσουμε να σας εξυπηρετήσουμε όσο το δυνατόν καλύτερα και ταχύτερα!